title: June Haver

text:
Haver kirjoitti 5. toukokuuta 1942 20th Century Foxin kanssa ensimmäisen sopimuksensa, joka takasi 3500 dollarin viikkopalkan. Haver sai ensimmäisen roolinsa valkokankailla musikaalielokuvassa "Tutti frutti" (1943). Ensimmäisen kunnon roolin hän sai seuraavasta elokuvastaan "Cri-Cri" Brucen roolissa "Home in Indiana" vuonna 1944. Samana vuonna hänestä tuli kuuluisa musikaalin "Kaksi hymyilevää silmää" ansiosta.
Vuonna 1945 hän näytteli tulevan aviomiehensä, Fred MacMurrayn kanssa musikaalissa "Where Do We Go from Here?" ja Betty Grablen kanssa ehkä hänen kuuluisimmassa elokuvassaan "Dolly-sisarukset", josta hän sai lempinimen "The Pocket Grable". Huhuttiin, että Grablella ja Haverilla olisi ollut kränää ja yhteenottoja elokuvan kuvauksien aikana, mutta Haver kumosi väitteet sanoen "Betty on suuri tähti ja minä olen vasta aloittamassa. Yritän olla mukava hänelle ja hän samalla tavalla olemalla mukava minulle. On hölmöä ajatella, että kaksi tyttöä ei voi työskennellä yhdessä ilman riitelyä. Katsos, minulla on kaksi sisarta. Olen kinkku leivän ja voin välissä – keskimmäinen sisko – ja minä ymmärrän tyttöjä aika hyvin. Betty tykkää puhua vauvastaan, joten me puhumme hänen vauvastaan."


title: June Haver

text: Seuraavina vuosina hän näytteli muiden muassa musikaali-/komediaelokuvissa "Kolme kosittavaa tyttöä" (1946), "Ken häntä nyt suutelee?" (1947), "Scudda Hoo! Scudda Hay!" (1948), "Elämäni oli unelma" (1949), "Tanssiva lemmikki" (1950) ja "Casanova vuokralaisena" (1951). Haver teki elokuvat "Elämäni oli unelma" ja "Tanssiva lemmikki" Warner Brosille. Haver teki dramaattisen roolin elokuvassa "Scudda Hoo! Scudda Hay!", josta tuli menestys. Haverille myönnettiin vuonna 1949 Golden Apple -palkinto.


title: June Haver

text: Kun Fox oli löytänyt lupaavan blondin Norma Jeanen, josta tuli kuuluisa supertähti Marilyn Monroe, Haverin elämä oli muuttunut kaaokseen. Monroe oli Haveria vain 10 päivää vanhempi, ja hän näytteli Haverin kanssa elokuvissa "Scudda Hoo! Scudda Hay!" ja "Casanova vuokralaisena". Haverin viimeiseksi elokuvaksi jäi "The Girl Next Door" vuodelta 1953, jonka jälkeen hän lopetti kymmenen vuotta kestäneen elokuvauransa. Haver oli luopunut Fox-sopimuksestaan 8. helmikuuta 1952. Haver vieraili enimmäkseen televisiossa elokuvauransa päätyttyä. Haveria yritettiin houkutella takaisin elokuviin joulukuussa 1955, mutta hän kieltäytyi kaikista tarjouksista.


title: June Haver

text: 75-vuotias Haver liittyi vuonna 2001 Yhdysvaltain elokuva-akatemiaan näyttelijäystäviensä Ann Millerin ja Ann Rutherfordin kehotuksella.


title: June Haver

text: Haver oli erittäin läheinen perheensä kanssa. Hänen siskonsa tulivat Hollywoodiin ja toimivat Haverin sijaisnäyttelijöinä ja äiti oli Haverin henkilökohtainen sihteeri. Ennen ensimmäistä avioliittoaan Haver seurusteli vuosina 1946–1947 säveltäjä David Rosen kanssa, joka oli Judy Garlandin entinen aviomies.


title: June Haver

text: Yksityiselämässään Haver oli naimisissa kaksi kertaa. Hän meni naimisiin trumpetisti Jimmy Zitonin kanssa 9. maaliskuuta vuonna 1947, joka soitti Ted Fio Riton orkesterissa. He tapasivat toisensa Illinoisissa ja heidän yhteys katkesi vähäksi aikaa Junen muuttaessa Beverly Hillsiin. He alkoivat tapailla kun June kävi pikavisiitillä kotikaupungissaan ollessaan jo elokuvanäyttelijä. Avioliitto kesti vähän yli vuoden, kun he erosivat jo 25. maaliskuuta vuonna 1948. June kertoi syyksi, että hän ei oikeastaan tuntenut Jimmyä. Uskontonsa takia June yritti pitää avioliittoa yllä ja kääntyi kirkon puoleen unohtaakseen onnettomuutensa. Pian eronsa jälkeen Haver meni kihloihin hammaslääkäri John L. Duzikin kanssa, jonka kanssa hän oli seurustellut ennen avioliittoa Ziton kanssa. He suunnittelivat jo häitä, mutta Duzik kuoli yllättäen leikkauskomplikaatioihin 31. lokakuuta vuonna 1949. Duzikin kuoleman aikaan Haver kävi yhä enemmän kirkossa ja sai silloin ajatuksia ryhtyvänsä nunnaksi.


title: June Haver

text: Kesällä 1950 Haveri teki pyhiinvaellusmatkan Roomaan ja Jerusalemiin löytääkseen mielenrauhan ja kävi Roomassa kuuntelemassa paavi Pius XII:sta. Hän kävi matkallaan myös Etelä-Amerikassa.


title: June Haver

text: Vuoden 1953 helmikuussa Haver lopetti elokuvauransa ja liittyi luostariin Xavierissa, Kansasissa tarkoituksenaan tulla nunnaksi. Vakava sairaus kuitenkin pakotti hänet lähtemään ja palaamaan Kaliforniaan lokakuussa 1953. Vaikka hän suunnitteli palaavansa luostariin paranemisensa jälkeen, hän ei koskaan tehnyt sitä. Haver ei kuitenkaan enää jatkanut elokuvauraansa.


title: June Haver

text: Toisen kerran hän meni naimisiin näyttelijä Fred MacMurrayn kanssa 28. kesäkuuta vuonna 1954. He olivat naimisissa 37 vuotta MacMurrayn kuolemaan saakka marraskuuhun 1991. Haverilla on kaksi tytärpuolta MacMurrayn ensimmäisestä avioliitosta ja kaksi adoptiotytärtä Kathryn ja Laurie MacMurray, jotka hän adoptoi Fredin kanssa 4. joulukuuta vuonna 1956. Haver ei mennyt enää naimisiin MacMurrayn kuoleman jälkeen. Vuonna 1996 Haver myi hänen ja Fredin 1500-eekkerin kokoisen Healdsburg ranchin Gallo-nimiselle perheelle. Haver jäi asumaan hänen ja Fredin Brentwoodin taloon, jonka he olivat ostaneet kesäkuussa 1954.


title: June Haver

text: June Haver kuoli 79-vuotiaana hengityksen vajaatoimintaan 4. heinäkuuta vuonna 2005 kotonaan Los Angelesissa, Brentwoodin kaupunginosassa, Kaliforniassa. Hänet haudattiin Holy Crossin hautausmaalle Culver Cityyn 14 vuotta aikaisemmin kuolleen puolisonsa Fred MacMurrayn vierelle.


title: June Haver

text: Haver sai 8. helmikuuta 1960 elokuvaurastaan tähden Hollywood Walk of Famelle, osoitteeseen 1777 Vine Street.


title: Wu Aiying

text: Wu Aiying (, pinyin: Wú Àiyīng; s. 1951) on kiinalainen poliitikko. Hän on kuulunut kommunistiseen puolueeseen vuodesta 1970. Hän opiskeli Shandongin yliopistossa vuosina 1971–1973. Hänestä tuli maansa oikeusministeri 2005.


title: Catherine Sénart

text: Catherine Sénart (s. 17. huhtikuuta 1970) on quebeciläinen näyttelijä.


title: Yoshida Kenkō

text: Yoshida Kenkō (jap. 吉田兼好; "Yoshida Kenkō"; n. 1283–1350) oli japanilainen runoilija ja buddhalainen munkki. Hän syntyi Uraben sukuun, joka perinteisesti oli huolehtinut Yoshidan shinto-pyhäköstä, ja oli alkuperäiseltä nimeltään Urabe Kaneyoshi (jap. 卜部兼好). Hänet tunnettiin myös nimellä Yoshida no Kaneyoshi. Kenkō-nimen hän omaksui ryhdyttään myöhemmin buddhalaispapiksi.


title: Yoshida Kenkō

text: Kenkō tunnetaan parhaiten teoksesta "Joutilaan mietteitä" ("Tsurezuregusa"). Kenkō oli elinaikanaan maineikas runoilija, mutta jälkimaailman parissa hänen runonsa eivät ole saavuttaneet yhtä kestävää suosiota kuin "Tsurezuregusa". Kenkō kritisoi teoksessa tuon ajan runon tasoa, mutta noudattaa omassa runoudessaan silti ajan vaatimuksia. Kenkō sai perinpohjaisen kasvatuksen, niin japanilaiseen kuin kiinalaiseenkin kirjallisuuteen.


title: Yoshida Kenkō

text: Kenkō palveli hovissa keisarin henkivartiokaartissa. Perinteisesti uskotaan hänen astuneen pappissäätyyn keisari Go-Udan kuoltua vuonna 1324, mutta on ilmeistä että hän jo vuosia aiemmin vetäytyi maallisista toimistaan. Hänen sanotaan asuneen muutamia vuosia Hiei-vuoren Yokawalla yksinäisyyteen sulkeutuneena. Ennen pitkää hän palasi Kiotoon ja asettui Narabi-no-okaan, lähelle Ninna-temppeliä.


title: Yoshida Kenkō

text: Kenkōn suhde buddhalaisuuteen oli lähinnä filosofinen. Hänen ajattelulle on leimaa-antava eräänlainen buddhalaisuuden, taolaisuuden, kungfutselaisuuden ja shintolaisuuden synteesi. Kenkō eli 1300-luvun vallanperimyskiistojen ja keisari Go-Daigon restauraatiopyrkimysten poliittisen kuohunnan aikakaudella. Buddhalainen oppi kaiken katoavaisuudesta tarjosi hänelle yhtäältä lohduttavan ajatuksen, että ajan levottomuudet ovat ohimenevä episodi jatkuvassa muutoksessa, toisaalta perustan esteettiselle katsannolle; kauneus on hetkellistä, joten täytyy iloita hetkestä.


title: TNW Corporation

text: TNW Corporation on yhdysvaltalainen rautatieholdingyhtiö, joka hallinnoi neljää alueellista ja paikallista rautatieyhtiötä. Yhtiö on perustettu vuonna 1982 ja sen kotipaikka on Dallas, Texas. Yhtiön toimitusjohtajana toimii Dennis L. Prewett.


title: Lancelot – ensimmäinen ritari

text: Lancelot – ensimmäinen ritari on vuonna 1995 valmistunut historiallinen seikkailuelokuva, jonka pääosissa ovat Sean Connery, Richard Gere ja Julia Ormond.


title: Lancelot – ensimmäinen ritari

text: Lady Guinevere (Ormond) on lupautunut kuningas Arthurin (Connery) vaimoksi suojellakseen maataan prinssi Malagantilta. Toisaalta Guinevere tuntee myös vetoa Lancelottiin. Eräänä päivänä Lancelot (Gere) saapuu Camelotiin ja voittaa kuninkaan luottamuksen, mutta ihastuu samalla hänen vaimoonsa.


title: Ulf Olsson

text: Ulf Olsson (19. joulukuuta 1951 – 10. tammikuuta 2010) oli ruotsalainen henkirikollinen. Hän tappoi vuonna 1989 kaksi ihmistä: maaliskuussa 10-vuotiaan Helén Nilssonin ja elokuussa 26-vuotiaan Jannica Ekbladin. Olsson jäi kiinni vasta kesällä 2004 DNA-testin avulla. Hänet tuomittiin pakkohoitoon.


title: Ulf Olsson

text: Olsson oli transsukupuolinen; hän oli 8-vuotiaasta saakka tuntenut elävänsä naisena miehen ruumiissa.


title: Ulf Olsson

text: Hän teki itsemurhan 10. tammikuuta 2010.


title: Damavand

text:
Damāvand (), toiselta nimeltään "Donbavand", on Iranin korkein vuori. Sillä on erikoisasema persialaisessa mytologiassa ja kansantarustossa. Vuori sijaitsee keskellä Alborzin vuoristoa Kaspianmeren etelärannikon läheisyydessä Māzandarānin maakunnassa, 66 kilometriä koilliseen Teheranista. Se on Lähi-idän korkein vuori ja Aasian korkein tulivuori.
Vuori ei ole vulkaanisesti aktiivinen, mutta lähellä huippukraatteria on rikkiä syökseviä fumaroleja, joiden tiedetään olleen aktiivisia kesästä 2007 alkaen.


title: Damavand

text: Damāvandin asema on persialaisessa mytologiassa sama kuin Olympoksen kreikkalaisessa. Se on persialaisessa runoudessa ja kirjallisuudessa symboli iranilaisten vastarinnalle ulkomaista miehitystä kohtaan. Zarathustralaisissa kirjoituksissa ja mytologiassa kolmipäinen lohikäärme Aži Dahāka oli kahlehdittu Damāvandiin pysyäkseen siellä maailmanloppuun asti. Saman legendan myöhemmässä versiossa tyranni Zahhāk oli myös kahlehdittu luolaan Damāvandin rinteille kärsittyään tappion Kāvehille ja Fereydūnille. Damāvand on merkittävä myös iranilaisessa Arashin legendassa.


title: Damavand

text: Damāvandin rinteillä on joitakin kuumia lähteitä (Abe Garm Larijan), joilla on terapeuttisia vaikutuksia. Nämä mineraalilähteet sijaitsevat enimmäkseen tulivuoren reunoilla tai ympäröivällä tasangolla osoittaen, että lähellä maanpintaa on vulkaanista lämpöä. Vaikka Damāvandin uskotaan olevan sammunut eikä historiallisella ajalla tapahtuneista purkauksista ole tietoa, kuumat lähteet ja fumarolit viittaavat siihen, että kuumaa tai jäähtyvää magmaa on yhä tulivuoren sisällä. Tämä osoittaa, että Damāvand on ennemminkin uinuva kuin sammunut tulivuori.


title: Damavand

text: Merkittävin kuumista lähteistä sijaitsee Abe garm Larijanissa. Tämän lähteen vesi on hyödyllistä kroonisten haavaumien ja ihosairauksien hoidossa. Lähteiden lähellä on julkisia kylpylöitä.


title: Damavand

text: W. T. Thomson valloitti vuoren vuonna 1837.


title: Damavand

text: Merkittävin lähtöpaikka vuorikiipeilijöille on uusi Iranin vuorikiipeilijöiden liiton leiri Polourin kylässä vuoren eteläpuolella.


title: Damavand

text: On olemassa vähintään 16 reittiä huipulle, jotka poikkeavat toisistaan vaikeusasteeltaan. Jotkin niistä ovat hyvin vaarallisia ja edellyttävät kalliokiipeilytaitoja. Suosituin reitti on eteläinen, jolla on pysyvä leiri puolivälissä huipulle. Pisin reitti on koillinen, jonka käyttäminen vaatii kaksi päivää huipulle pääsyyn. Länsireitti on kuuluisa auringonlaskunäkymästään.


title: HMS Iron Duke (1912)

text: HMS Iron Duke oli Britannian kuninkaallisen laivaston Iron Duke-luokan taistelulaiva. Alus rakennettiin Portsmouthin telakalla. Aluksella suoritettiin koeajot vuoden 1913 lopulla torpedoverkot asennettuna, mutta verkot poistettiin ennen laivastolle luovutusta. "HMS Iron Duke" otettiin palveluskäyttöön maaliskuussa 1914, jolloin se liitettiin Kotilaivastoon. Aluksesta tehtiin samalla amiraali Sir George Callaghanin lippulaiva.


title: HMS Iron Duke (1912)

text: Hieman ennen ensimmäistä maailmansotaa Sir George Callaghan vaihtui amiraali Sir John Jellicoeen, joka teki "HMS Iron Dukesta" vasta perustetun Suuren laivaston lippulaivan. Alus osallistui osana 4. Taistelulaivaviirikköä 31. toukokuuta 1916 Skagerrakin taisteluun, jossa alus ei kärsinyt vaurioita. "HMS Iron Duke" toimi lyhyen aikaa amiraali Sir David Beattyn lippulaivana, kun hän johti Suurta laivastoa sijaisena vuoden 1916 lopulla. Beatty kuitenkin siirsi lippunsa myöhemmin "HMS Queen Elizabethille".


title: HMS Iron Duke (1912)

text: Sodan jälkeen "HMS Iron Duke" siirrettiin Välimeren laivastoon, jossa alus palveli jälleen lippulaivana. Välimeren laivaston komentajana oli amiraali Sir John de Robeck. Alus palveli Välimeren ja Atlantin laivastossa vuoteen 1929, jolloin se poistettiin palveluksesta.


title: HMS Iron Duke (1912)

text: Lontoon laivastosopimuksen astuessa voimaan 1931 "HMS Iron Dukesta" poistettiin raskas aseistus ja siitä tehtiin tykistön koululaiva. Tällöin aluksesta poistettiin torpedoputket sekä B- ja Y-tornit, mutta tilalle asennettiin kaksi 4 tuuman ilmatorjuntatykkiä B-tornin paikalle. Vuonna 1939 asennettiin X-tornin paikalle 4,5 tuuman kaksiputkinen tykkitorni.


title: HMS Iron Duke (1912)

text: Toisessa maailmansodassa "HMS Iron Duke" tukikohta-aluksena Scapa Flowssa, missä alus jouduttiin ajamaan rantaan ilmahyökkäyksen aikana 17. lokakuuta 1939. Alus palautettiin kelluvaksi ja se palveli tehtävissään sodan loppuun saakka.


title: HMS Iron Duke (1912)

text: "HMS Iron Duke" myytiin romutettavaksi 1946 ja se romutettiin Glasgowissa 1948.


title: Lucky Dog Recordings 03–04

text: Lucky Dog Recordings 03-04 on paremmin Tindersticksin laulajana tunnetun Stuart A. Staplesin ensimmäinen soololevy. Levyn tekoon on ottanut osaa Staplesin lisäksi myös Terry Edwards ja Yann Tiersen, sekä joitakin jäseniä Tindersticksistä.


title: Siikakoski

text:
Siikakoski on Mäntyharjun reittiin kuuluva Vuohijärvestä Siikajärveen laskeva voimatalouden käyttöön valjastettu koski
Kouvolassa. Siikakoskelle valmistui 1826 Siikakosken saha. Voimalaitos koskeen rakennettiin 1917. Nykyinen voimalaitos valmistui vuonna 1961. Kosken putouskorkeus on 3,5 metriä.


title: Wetmorella nigropinnata

text: Wetmorella nigropinnata on pienikokoinen, vilkas huulikala indopasifisen merialueen koralliriutoilta.


title: Wetmorella nigropinnata

text: "Wetmorella nigropinnata" kasvaa noin 6 cm pitkäksi. Sillä on pitkulainen vartalonmuoto ja terävä kuono. Vartalon pohjaväri on tiilenpunainen. Evissä on selkäpuolella yksi, vatsapuolella kaksi suurta mustavalkoista silmäkuviota. Vartalon etu- ja takaosassa on keltaiset pystyraidat. Nuorilla yksilöillä on niiden välissä kaksi himmeämpää valkoista raitaa.


title: Wetmorella nigropinnata

text: "Wetmorella nigropinnata" elää luonnossa indopasifisella merialueella. Sen levinneisyysalue ulottuu Punaiseltamereltä ja Madagaskarista Australian Ison valliriutan eteläosiin ja Uuteen-Kaledoniaan ja edelleen Japanin Ryūkyūsaarille ja keskisen Tyynenmeren Pitcairn- ja Marquesassaarille. Se elää laguuneissa ja riuttojen ulkoreunoilla, ja piilottelee usein luolissa ja riutan koloissa.


title: Wetmorella nigropinnata

text: "Wetmorella nigropinnata" on aktiivinen, mutta silti melko rauhallinen kala. Se sopii myös riutta-akvaarioon. Akvaariossa voi pitää yhtä urosta ja useampaa naarasta, jos ne laitetaan altaaseen yhtä aikaa.


title: Wetmorella nigropinnata

text: "Wetmorella nigropinnata" syö liha- ja leväpitoista ruokaa kuten massiäyriäisiä ja kidusjalkaisia ("Artemia"). Sopiva lämpötila on 24-26 °C.


title: Nouseva aurinko

text: Nouseva aurinko ("Rising Sun") on Philip Kaufmanin ohjaama vuonna 1993 ensi-iltansa saanut rikoselokuva. Elokuva perustuu Michael Crichtonin romaaniin "Rising Sun" ("Nouseva aurinko"). Pääosissa näyttelevät Sean Connery ja Wesley Snipes ja sivuosissa Harvey Keitel, Mako ja Steve Buscemi.


title: Nouseva aurinko

text: Japanilaiseen kulttuuriin hyvin perehtynyt etsivä John Connor (Connery) ja poliisin erikoistutkija Webster Smith (Snipes) lähtevät selvittämään suuresta japanilaisyrityksestä löytyneen puhelintytön murhaa.


title: Nouseva aurinko

text: "Video-oppaassa" vuodelta 1994 Bello Romano pitää elokuvaa monitasoisen romaanin yksioikoisena ja typeränä filmatisointina ja antaa sille kaksi tähteä viidestä, mikä vastaa sanallista arviota ”keskinkertainen”.


title: Ostokortti

text: Ostokortti on asiakirja, jota on käytettävä tavaroita ostettaessa silloin, kun niitä ei ole saatavissa riittävästi ja ne on määrätty säännöstelyn alaisiksi. Näin pyritään takaamaan tavaroiden riittävyys kaikille kansalaisille. Yleisimmin ostokortteja käytetään sota-aikana ja sodan jälkeisenä pula-aikana. Tällaisen säännöstelyn alaisina, "kortilla", ovat useimmiten elintarvikkeet sekä kahvin kaltaiset ylellisyystarvikkeet. Kortissa on määritelty tietynsuuruinen annos, jonka tavaraa saa ostaa korttia vastaan tai korttiin on merkitty tietty pistearvo, jonka voi käyttää säännöstelyn alaisiin ostoksiin.


title: Ostokortti

text:
Suomessa ostokortteja on käytetty molempien maailmansotien aikana ja niiden jälkeen, viimeksi lokakuusta 1939 lähtien 1940-luvun lopulle saakka. Kahvi oli ostokorteilla tapahtuvan säännöstelyn alaisena vuoteen 1953 saakka. Ostokorteilla hankittavista tavaramääristä päätti kansanhuoltoministeriö, ja korttien jakelusta huolehtivat kuntien kansanhuoltolautakunnat.
Ostokortit ja säännöstely johtavat usein niiden rinnalle syntyvään laittomaan kaupankäyntiin eli mustaan pörssiin.


title: Ostokortti

text: Viimeisenä ostokorttina oli voimassa vuoden 1970 loppuun asti Alkon asiakaskortti eli ns. viinakortti.


title: Hanskat tiskiin

text: Hanskat tiskiin on rap-artisti Laviksen "Jumal x10 Lavis" -nimellä julkaistu studioalbumi. Se julkaistiin 6. helmikuuta 2009.


title: Microsoft-tili

text: Microsoft-tili (ennen Microsoft Passport, .NET Passport, Microsoft Passport Network, ja Windows Live ID) on Microsoftin Windows Live -tuotteisiin vaadittava käyttäjätunnus. Microsoft-tilillä pääsee kirjautumaan sisään kaikkiin Windows Live ID:n logolla varustettuihin web-sivustoihin. Windows Live ID -tunnus on tarkemmin sanottuna rekisteröitymisessä luotu sähköpostiosoite ja käyttäjän luoma salasana.


title: Microsoft-tili

text: Microsoft-tili on ilmainen tunnus, jonka luominen on mahdollista muun muassa Outlookissa. Tunnusta luodessa on ilmoitettava kuvavarmennuskoodi, joka sisältää tiettyjä numeroita ja kirjaimia, jotka on ilmoitettava oikeassa koossa ja järjestyksessä.


title: Microsoft-tili

text: Rekisteröityessä luotavaa osoitetta varten on eräitä vaatimuksia. Sähköpostiosoitteen etuliitteen voi päättää itse, mutta esimerkiksi sanan "Microsoft" käyttö on estetty.


title: Lola Pagnani

text: Anna Lola Pagnani Stavros (s. 3. huhtikuuta 1972 Rooma) on italialainen näyttelijä


title: Lola Pagnani

text: Hänen isänsä oli näytelmäkirjailija Enzo Pagnani. Hän valmistui 17-vuotiaana Pariisissa ja myöhemmin New Yorkissa Alvin Ailey American Dance Theaterista aineenaan nykyaikainen tanssi. Hän esiintyi Momix-tanssiryhmässä ja toimi Cirque du Soleilin koreografina. Tämän jälkeen Pagnani opiskeli näyttelemistä HB Studiolla, jonka jälkeen hän palasi Italiaan. Hän on näytellyt useissa elokuvissa ja teatteriesityksissä Italian elokuva-alan vaikuttajien, kuten Ettore Scolan, Giulio Basen ja Lina Wertmüllerin, kanssa.


title: Baza

text: Baza () on venäläinen jääkiekkoleirikeskus. Ne ovat olleet jo Neuvostoliiton ajalla olennainen osa paikallista jääkiekkokulttuuria. Bazan omistaa yleensä jääkiekkoseura, joka lähettää pelaajat leirille valmistautumaan tärkeisiin kotiotteluihin.


title: Baza

text: Neuvostoliiton aikoihin baza-leirit olivat pidempiä, ja muun muassa Neuvostoliiton jääkiekkomaajoukkue eli bazassa suurimman osan vuodesta. Myös bazojen olosuhteet ovat parantuneet ja inhimillistyneet huomattavasti aikaisista armeijan kasarmiolosuhteista. Joukkueilla on suuria eroja joukkueiden bazojen laaduissa ja kestoissa, mutta monet etenkin vauraiden seurojen bazat vastaavat länsimaisiin vaatimuksiin. Esimerkiksi HK Atlantin baza sijaitsee purjehduskerhon hotellissa Moskvajoen rannalla. Monet joukkueet, kuten Barys Astana ovat peräti luopuneet bazoista kokonaan.


title: HMS Benbow (1913)

text: HMS Benbow oli Britannian kuninkaallisen laivaston Iron Duke-luokan taistelulaiva. Alus rakennettiin Beardsmoren telakalla. "HMS Benbow" otettiin palveluskäyttöön 7. lokakuuta 1914.


title: HMS Benbow (1913)

text: "HMS Benbow" liitettiin 10. joulukuuta osaksi Suuren laivaston 4. Taistelulaivaviirikköä. Alus oli viirikön päällikön amiraali Sir Douglas Gamblen lippulaiva. Viirikön päällikkö vaihtui helmikuussa 1915, kun Sir Doveton Sturdee otti päällikön tehtävät vastaan. "HMS Benbow" oli edelleen lippulaivana.


title: HMS Benbow (1913)

text: "HMS Benbow" otti osaa Skagerrakin taisteluun, mutta ei kärsinyt taistelussa vaurioita.


title: HMS Benbow (1913)

text: "HMS Benbow" siirrettiin 1919 Välimerelle ja yhdessä sisaralustensa kanssa antoi tulitukea Venäjän sisällissodan valkoisille joukoille Mustalla merellä vuoteen 1920. Alus pysyi osana Välimeren laivastoa aina vuoteen 1926, jolloin siirrettiin osaksi Atlantin laivastoa.


title: HMS Benbow (1913)

text: "HMS Benbow" poistettiin palveluskäytöstä 1929 ja myytiin romutettavaksi maaliskuussa 1931.


title: Kotipelto (yhtye)

text: Kotipelto on vuonna 2000 perustettu power metal -yhtye. Yhtyeen perusti Stratovarius-yhtyeen laulaja Timo Kotipelto. Alkuperäiskokoonpano hajosi ensimmäisen albumin jälkeen 2003, jonka jälkeen yhtye muovautui nykyiseen kokoonpanoonsa. Yhtye on julkaissut alkuperäisellä kokoonpanolla albumit "Waiting for the Dawn" (2002) ja "Coldness" (2004). Yhtyeen nykyisellä kokoonpanolla on julkaistu albumi "Serenity" (2007). Tuomas Wäinölä liittyi yhtyeeseen vasta 2005. Alkuperäiskokoonpanosta on jäljellä enää Timo Kotipelto, Mirka Rantanen ja Janne Wirman.


title: Kotipelto (yhtye)

text: Kotipelto-yhtyeen perusti vuonna 2000 Stratovarius-yhtyeen laulaja Timo Kotipelto. Yhtyeeseen liittyivät myös Janne Wirman (Children of Bodom), Mirka Rantanen (Thunderstone) ja Jari Kainulainen (ex-Stratovarius). Yhtye aloitti materiaalin kirjoittamisen ja treenaamisen. Yhtye oli valmis aloittamaan levynsä äänitykset ja työt aloitettiin heinäkuussa 2001. Albumin kansitaiteesta vastasi Dereg Riggs, joka oli työskennellyt Iron Maidenin parissa 1980–2000 ja Stratovariuksen sekä Gamma Rayn kanssa 1990-luvulta lähtien. Ensimmäisen albumin nimeksi tuli "Waiting for the Dawn", ja albumilla vierailee useita huippumuusikoita, esimerkiksi silloinen Helloween-kitaristi Roland Grapow. Albumi julkaistiin 3. toukokuuta 2002. Toista albumia yhtye lähti äänittämään Finnvox-studiolle vuoden 2003 alussa. Uusi albumi, "Coldness", julkaistiin 21. huhtikuuta 2004 ja albumi menestyi paremmin kuin edeltäjänsä, joka oli sekin kuitenkin saanut hyvät arvostelut. Albumi sijoittui parhaillaan sijalle 4. Kolmatta levyä lähdettiin äänittämään 2005 senaikaisella kokoonpanolla. Levytyksen aikana yhtyeelle syntyi riitaa ja Jari Kainulainen lähti yhtyeestä. Nauhoituksia jatkettiin uusitulla kokoonpanolla ja kolmas studioalbumi "Serenity" julkaistiin 11. huhtikuuta 2007, ja levy ampaisi suoraan listojen kärkeen ollen tällä erää yhtyeen myydyin levy. Vuonna 2009 Timo Kotipelto kertoi, että Stratovarius julkaisee uuden albuminsa "Polarisin", jonka jälkeen vuonna 2010 ilmestyisi uusi studioalbumi.


title: Dominique Gisin

text: Dominique Gisin (s. 4. kesäkuuta 1985) on sveitsiläinen alppihiihtäjä, joka on saavuttanut suurimmat menestyksensä syöksylaskussa. Hän voitti olympiakultaa syöksylaskussa Sotšissa 2014.


title: Dominique Gisin

text: Gisin sijoittui Åren MM-kilpailuissa 2007 viidenneksi syöksylaskussa. Garmisch-Partenkirchenin MM-kilpailuissa 2011 hän oli superalppiyhdistetyssä neljäs ja syöksylaskussa kahdeksas. Schladmingissa 2013 hän sijoittui supersuurpujottelussa ja superalppiyhdistetyssä kymmenenneksi. Sotšin olympialaisissa 2014 Gisin saavutti kultaa syöksylaskussa samalla ajalla Tina Mazen kanssa. Superalppiyhdistetyssä hän oli viides ja suurpujottelussa kymmenes.


title: Dominique Gisin

text: Maailmancupissa hän saavutti ensimmäisen palkintokorokepaikkansa oltuaan toinen Altenmarkt-Zauchenseen syöksylaskussa 13. tammikuuta 2007. Ensimmäisen voittonsa hän saavutti niin ikään Altenmarktin syöksyssä 18. tammikuuta 2009 jakaen voiton Anja Pärsonin kanssa. Kuusi päivää myöhemmin hän voitti Cortina d’Ampezzon syöksykilpailun. Hän sijoittui kaudella 2008–2009 syöksycupissa neljänneksi. Kaudella 2009–10 hän voitti supersuurpujottelun maailmancupkilpailun Crans-Montanassa.


title: Dominique Gisin

text: Gisin sijoittui kaudella 2010–2011 kolmanneksi Lake Louisen syöksylaskussa ja Altenmarkt-Zauchenseen supersuurpujottelussa. Kaudella 2011–2012 hän oli kolmas Lake Louisen syöksylaskussa.


title: Per Stig Møller

text: Per Stig Møller (s. 27. elokuuta 1942) on tanskalainen konservatiivisen kansanpuolueen poliitikko. Hän on istunut maansa parlamentissa, Folketingetissä, vuodesta 1984. Hän on toiminut ympäristöministerinä 1990–1993, ulkoministerinä 2001–2010, kulttuuriministerinä 2010–2011 ja kirkkoministerinä 2011.


title: Per Stig Møller

text: Møller on Dannebrogin ritarikunnan ensimmäisen luokan komentaja. Myös hänen vanhempansa Poul ja Lis Møller olivat poliitikkoja.


title: Pujoliivi

text: Pujoliivi eli slipoveri on pään yli pujotettava neuleliivi, erityisesti miesten vaatteena. Pujoliivi on hihaton muunnelma v-aukkoisesta neuleesta. Tyyliltään se on melko rento asuste, jota voi käyttää myös puvun kanssa.


title: Taitoluistelun Euroopan-mestaruuskilpailut 2009

text: Vuoden 2009 taitoluistelun Euroopan-mestaruuskilpailut käytiin Helsingissä, Suomessa 20.–25. tammikuuta. Kilpailupaikkana toimi Hartwall Areena. Lajeina olivat miesten- ja naisten yksinluistelu, pariluistelu ja jäätanssi. EM-kilpailuihin päästäkseen kilpailijan piti olla täyttänyt 15 vuotta 1. heinäkuuta 2008 mennessä. Suomelle kilpailut olivat menestys, sillä naisten yksinluistelussa Laura Lepistö voitti kultaa ja Susanna Pöykiö pronssia. Suomen kolmas edustaja Kiira Korpi sijoittui kaatumisesta huolimatta viidenneksi. Miesten yksinluistelussa Ari-Pekka Nurmenkari teki arvokisaennätyksensä sijoittumalla 14.


text: Jokainen ISU:n eurooppalainen jäsenvaltio sai lähettää yhden kilpailijan kilpailuihin. Lisäpaikat maittain ratkaistiin edellisten, vuoden 2008 Euroopan-mestaruuskilpailuiden tulosten mukaan. Alla olevassa taulukossa näkyvät lisäkiintiöt maittain.


text: EM-kilpailujen loppunäytös luisteltiin kisojen päätöspäivänä sunnuntaina 25. tammikuuta. Esiintyjinä oli tuttuun tapaan kisojen mitalisteja sekä suomalaiset luistelijat mukaan lukien naisten yksinluistelun kultamitalisti Laura Lepistö, pronssimitalisti Susanna Pöykiö sekä viidenneksi sijoittunut Kiira Korpi.


title: Kunigunde

text: Kunigunde Luxemburgilainen (noin 980 – 3. maaliskuuta todennäköisesti vuonna 1033) oli Pyhän saksalais-roomalaisen keisarikunnan keisarin Henrik II Pyhän puoliso. Keisarin kuoleman jälkeen hän johti hetken aikaa keisarikuntaa. Kunigunde syntyi nykyisessä Luxemburgissa tai Burg Gleibergissä lähellä Gießeniä ja kuoli Kaufungenissa.


title: Kunigunde

text: Kunigunde oli Pyhän saksalais-roomalaisen keisarikunnan korkeimpaan ylimystöön kuuluneen kreivi Siegfried I Luxemburgilaisen (k. 998) ja Hadwigin tytär. Hän avioitui 998/1000 Baijerin herttua Henrik IV:n, myöhemmän keisari Henrik II:n, kanssa. Kunigunde talletti puolisoltaan saamansa huomenlahjan Bambergissa sijainneeseen luostariin. Avioliitto oli lapseton, mitä myöhemmät kronikoitsijat alkoivat legendoissaan kutsua ”siveäksi joosefilaiseksi avioliitoksi”, liitoksi jossa uskonnollisista syistä pitäydytään siveydessä.


title: Kunigunde

text: Mainzin arkkipiispa Willigis vihki vuonna 1002 Kunigunden Paderbornissa Saksan kuningattareksi. Vastaavasta kruunauksesta ja voitelusta ei ole todistettavaa tietoa hänen edeltäjiensä osalta. Kunigunde on todennäköisesti ensimmäinen Saksan kuningatar, joka on saanut tämän pyhän voitelun hallitsijattareksi. Henrikin noustua keisariksi Kunigunde kruunattiin vuonna 1014 puolisonsa vierellä Roomassa keisarinnaksi.


title: Kunigunde

text: Kunigunden vaikutusvaltaiset veljet Adalbero (Trierin St.Paulin kirkon palvelija), Dietrich (Metzin piispa) ja Bayerin herttua Henrik V nousivat avoimeen selkkaukseen keisaria vastaan. Henrik II sai kukistettua luxemburgilaiset nopeasti ja vakautettua valtansa.


title: Kunigunde

text: Henrik II kuoltua 1024 Kunigunde otti keisarin vallanmerkit haltuunsa ja yhdessä veljiensä Dietrichin ja Henrikin kanssa piti valtaa parin kuukauden ajan, kunnes Konrad II valittiin uudeksi keisariksi. Tämän jälkeen Kunigunde vetäytyi perustamaansa Kaufungenin luostariin, jossa eli elämänsä viimeiset vuodet. Kuolema korjasi hänet 3. maaliskuuta 1033. Kunigunde haudattiin ensin luostarinsa kirkkoon, josta hän pääsi myöhemmin miehensä, keisari Henrik II rinnalle Bambergin tuomiokirkkoon.


title: Kunigunde

text:
Kunigunde toimi näkyvänä poliittisena vaikuttajana miehensä rinnalla. Tämä tulee esille keisari Henrik II Pyhän jäljelle jääneistä asiakirjoista, joissa joka kolmannessa mainitaan Kunigunden osallistuneen neuvoillaan tai teoillaan Henrikin päätöksentekoon. Henrikin ollessa vuosina 1012 ja 1016 Saksissa rajasodissa Kunigunde toimi hänen sijaisenaan. Kunigunden harjoitti myös laajaa lahjoituspolitiikkaa sekä perusti merkittävän Kaufungenin luostarin.
Keisari Henrik II Pyhä julistettiin vuonna 1146, reilu sata vuotta kuolemansa jälkeen, pyhimykseksi. Legendan mukaan hän vaati myös puolisonsa Kunigunden julistamista pyhäksi.


title: Kunigunde

text: Huhtikuun 3. päivänä vuonna 1200 paavi Innocentius III julisti Kunigunden pyhimykseksi. Bambergin kaupunginarkistosta löytyy kaksi pyhimykseksi julistamista valmistelevaa asiakirjaa. Kunigunden maalliset jäännökset tuotiin Bambergin tuomiokirkon yhdelle alttarille 9. syyskuuta 1201 pyhäinjäännöksinä. Näyttävän hautapaaden hän sai kuitenkin vasta vuonna 1513, jolloin Tilman Riemenschneider valmisti keisariparille loisteliaan marmorisen hautapaaden tuomiokirkkoon.


title: Kunigunde

text: Myöhäiskeskiajalla Kunigundea kunnioitettiin laajalti Bambergin hiippakunnassa ja laajemminkin Frankenissa merkittävänä pyhimyksenä miehensä rinnalla. Mistä oli merkkinä laajalti käytetty hurskas puhuttelumuoto ”Kuningatar ja neitsyt” pyhimys Kunigundesta puhuttaessa. Vielä toisen maailmansodan aikana Kunigunden sanottiin suojelleen Bambergia liittoutuneiden pommituksilta ja tämän vuoksi kaupunki säilyi lähes tuhoutumattomana.


title: Kunigunde

text: Kunigunden maallisten jäännösten lisäksi Bambergissa on säilynyt muitakin häneen liittyviä pyhäinjäännöksiä, ”Pyhän Kunigunden vyö” ja ”Pyhän Kunigunden malja”.


title: Brían F. O’Byrne

text: Brían F. O'Byrne (s. 1967 Irlanti) on irlantilainen näyttelijä. Hänet tunnetaan elokuvista "Harmaa alue" (2001), "Million Dollar Baby" (2004) ja "Before the Devil Knows You're Dead" (2007) sekä televisiosarjoista "Brotherhood", "", "Kylmä rinki" ja "FlashForward".


title: HMS King George V (41)

text: HMS King George V (viirinumero 41) oli Britannian kuninkaallisen laivaston King George V-luokan taistelulaiva.


title: HMS King George V (41)

text: Alus tilattiin 29. heinäkuuta 1936 Vickers Armstrongin telakalta Newcastlesta osana vuoden 1936 laivasto-ohjelmaa. Sen köli laskettiin 1. tammikuuta 1937 ja alus laskettiin vesille 21. helmikuuta 1939. Se valmistui 11. joulukuuta 1940.


title: HMS King George V (41)

text: "HMS King George V" oli varustettu palvelukseen astuessaan neljällä moniputkisella 2 naulan QF Mk VI -tykillä ja neljällä 20-putkisella UP-alustaisella Mk I -tykillä. Näistä yksi B-tornin katolle, kaksi X-tornin katolle ja yksi puolikannelle. Alus oli myös varustettu tyypin 279- ja 284-tutkilla ja ilmatorjuntatykkien HACS Mk IV -tulenjohtojärjestelmällä.


title: HMS King George V (41)

text: Toisen maailmansodan syttyessä "HMS King George V" oli edelleen rakenteilla ja se liittyi laivastoon 11. joulukuuta 1940. Alus liitettiin 2. Taistelulaivaviirikköön Kotilaivastoon Scapa Flowhun.


title: HMS King George V (41)

text: Yhtenä osana Pohjois-Atlantin sotatoimia "HMS King George V" osallistui rynnäkköön Lofooteille maaliskuussa 1941 ja sittemmin tehtävänä oli suojata Atlantin saattueita saksalaisilta pinta-aluksilta.


title: HMS King George V (41)

text: "HMS King George V:stä" tehtiin 1. huhtikuuta 1941 Kotilaivaston komentajan amiraali Sir John Toveyn lippulaiva "HMS Hoodin" tuhoutumisen jälkeen. Lippulaivana alus osallistui yhdessä "HMS Rodneyn" kanssa saksalaisen taistelulaivan Bismarckin metsästykseen Atlantilla. "HMS King George V" ampui 27. toukokuuta 1941 käydyssä taistelussa 339 14 tuuman ja 660 5,25 tuuman kranaattia.


title: HMS King George V (41)

text: Taistelun jälkeisen huoltokäynnin aikana aluksesta poistettiin UP-järjestelmät ja ne korvattiin yhdellä neliputkisella 2- paunaisella MKVII:llä Y-tornin katolla, yhdellä Mk VI:llä B-tornin katolla ja kahdeksallatoista 20 millimetrin tykillä. Tykeistä asennettiin viisi sekä etukannelle että yläkannelle, kaksi sillan kummallekin puolelle ja neljä venekannelle. Alukseen myös lisättiin tutka tyyppiä 282.


title: HMS King George V (41)

text: "HMS King George V" määrättiin marraskuussa Islannin eteläpuoleiselle merialueelle tehtävänään estää saksalaisen taskutaistelulaivan "Admiral Scheerin" murtautuminen Pohjois-Atlantille. Operaatio kuitenkin peruutettiin. Alus oli helmikuussa 1942 suojaamassa tukialus "HMS Victoriousta", kun tukialuksen koneet hyökkäsivät Tromssan alueen laivaliikennettä vastaan. Tällä matkalla ollessaan "HMS King George V" sai käskyn osallistua saksalaisten risteilijöiden "Admiral Scheer" sekä "Prinz Eugen" metsästykseen. Alukset eivät kuitenkaan kohdanneet toisiaan merellä.


title: HMS King George V (41)

text:
Seuraavan kuukauden aikana "HMS King George V" aloitti Murmanskiin menevien Jäämeren saattueiden suojaamisen saattueesta PQ12. Ja alus oli saattamassa myös saattuetta PQ14, mutta saattaessaan saattuetta PQ15 1. toukokuuta 1942, "HMS King George V" törmäsi hävittäjä "HMS Punjabiin" Islannin itäpuolella sumussa keulan vaurioituessa hävittäjällä olleiden syvyyspommien lauetessa. "HMS Punjabi" upposi vieden mukanaan 49 miehistön jäsentä.
"HMS King George V" luovutti lippulaivan tehtävät sisaralukselleen "HMS Duke of Yorkille" ja lähti Liverpooliin telakalle. Telakalla olo venyi toukokuusta aina heinäkuuhun saakka, jolloin alus palasi palvelukseen. Telakalla alukseen asennettiin tutka tyyppiä 285. "HMS King George V" palasi lippulaivaksi 11. heinäkuuta Scapa Flowssa. Alus jatkoi edelleen Murmanskiin menevien saattueiden suojaamista.


title: HMS King George V (41)

text: Saattueen PQ18 matkalle "HMS King George V" ei lähtenyt, vaan alus ohjasi toimintaa satamasta. Seuraava suojattava saattue oli JW52/RA52 helmi-maaliskuussa, joita seurasi JW53 maalis-huhtikuussa.


title: HMS King George V (41)

text: "HMS King George V" sai käskyn liittyä Force H:hon Gibraltarilla toukokuussa 1943 ja valmistautua tukemaan Sisilian maihinnousua (operaatio Husky). Operaation aikana alus suojasi joukkojen siirtoa itään sekä tulitti maakohteita Marsalassa ja Trapanissa 10. ja 11. heinäkuuta. Alus sai käskyn pysyä alueella ja valmistautua Salernon maihinnousuun elokuussa. Tänä aikana alus oli valmiudessa Augustan satamassa yhdessä Force H:n kanssa, kunnes Italian antauduttua alus osallistui Taranton miehitykseen 10. syyskuuta. Samana päivänä "HMS King George V" oli saattamassa antautuvaa Italian laivastoa Maltalle, josta laivasto jatkoi matkaa Aleksandriaan, jonne se saapui 14.-16. syyskuuta.


title: HMS King George V (41)

text: "HMS King George V" sai käskyn purjehtia Kotilaivastoon lokakuussa, jolloin se samalla kuljetti pääministeri Winston Churchilliä takaisin kotiin Teheranin huippukokouksesta. Aluksella ei ollut aktiivisia toimia ennen kuin helmikuussa 1944 se sai käskyn siirtyä Cammell Lairdin telakalle valmistautumaan siirtoon Itäiseen laivastoon.


title: HMS King George V (41)

text: Telakalla ollessaan Y-tornin katolla ollut 2-paunainen korvattiin Mk VI:llä ja kaksi 2-paunaista Mk VI:tä lisättiin kansirakenteiden taakse yhdessä kahden neliputkisen 40 millimetrin Yhdysvalloissa valmistetun Boforsin kanssa ja kuuden kaksiputkisen Mk V sähkötoimisen 20 millimetrin tykin kanssa. Alukselle jo asennetut 26 yksiputkista 20 millimetrin tykkiä säilytettiin. Alukselta poistettiin lentokone ja sen käyttööntarvittavat rakenteet. Tutkat 277, 279B, 281B ja 293 lisättiin.


title: HMS King George V (41)

text: Telakalla olo kesti heinäkuuhun saakka, minkä jälkeen alus lähti siirrtymään kohti Intian valtamerta 28. lokakuuta 1944. "HMS King George V" kulki Välimeren halki sekä Suezin kanavan kautta. Matkalla alus tulitti edelleen akselivaltojen hallussa olevaa Miloksen saarta 15. marraskuuta ja saapui Trincomaleen tukikohtaan Ceylonille 15. joulukuuta, jossa se liittyi vasta perustettuun Brittiläiseen Tyynenmeren laivastoon.


title: HMS King George V (41)

text: "HMS King George V" siirtyi 19. tammikuuta 1945 Brittiläisen Tyynenmeren laivaston (TF63) mukana Sydneyyn ja otti matkalla osaa lentotukialusten syöksyihin kohti Palembangia 24. tammikuuta ja 29. tammikuuta. Sydneyssä aluksesta tehtiin TF63:n lippulaiva ja liittyi Okinawalle hyökkäävään Yhdysvaltain 5. Laivastoon. "HMS King George V" aloitti 26. maaliskuuta operaatiot japanilaisia vastaan Tyynelle valtamerellä osana TF57:ää hyökkäämällä Sakashima Gunton saarelle ja Formosalle osana Okinawan taisteluja.


title: HMS King George V (41)

text: Mijako Shiman saarella olevan lentokentän tulittamiseen "HMS King George V" käytti 4. toukokuuta 185 14 tuuman ja 378 5,25 tuuman kranaattia. Tulitukseen osallistui myös "HMS Howe". Yhdysvaltain 5. Laivasto muuttui 3. Laivastoksi ja TF57 muuttui TF37:ksi 27. toukokuuta.


title: HMS King George V (41)

text: "HMS King George V" osallistui Japanin pääsaarten tulittamiseen heinäkuussa ja elokuussa ollen viimeinen brittiläinen sotalaiva, joka ampui pääaseillaan sodan aikana. Alus käytti kaikkiaan 277 14 tuuman kranaattia tulittaessaan teollisuuslaitoksia Tokion pohjoispuolella 17. heinäkuuta ja lisäksi 265 kranaattia Tokion eteläpuolisen alueen teollisuuslaitosten tulittamiseen 29. heinäkuuta, minkä jälkeen alus oli mukana antautumissopimuksen allekirjoitustilaisuudessa Tokion lahdella 2. syyskuuta.


title: HMS King George V (41)

text: "HMS King George V" luovutti tehtävänsä sisaralukselleen "HMS Ansonille" lokakuussa 1945 ja purjehti Sydneyhin Australiaan telakalle joulukuuhun saakka, minkä jälkeen alus palasi Englantiin maaliskuussa 1946. Alukselta poistettiin kaksi 20 millimetrin tykkiä joulukuussa 1945 sen ollessa telakalla. Loput yläkansilla olleet 20 millimetrin tykit poistettiin maaliskuussa 1946. Samoin kuin Yhdysvaltalainen 40 millimetrin korvattiin brittiläisellä tykeillä, jotka kytkettiin tutkaan tyyppiä 282. Kaksi kansirakenteiden takana ollutta 20 millimetrin tykkiä korvattiin kahdella 40 millimetrin Boforsilla. Lopuksi alukseen lisättiin neljä 20 millimetrin tykkiä maston eteen.


title: HMS King George V (41)

text: Alus otti Kotilaivaston lippulaivan tehtävät "HMS Nelsonilta" 9. huhtikuuta, minkä luovutti joulukuussa "HMS Duke of Yorkille" mennessään telakalle Devonportiin. Alus oli telakalle marraskuuhun 1947.


title: HMS King George V (41)

text: "HMS King George V" siirrettiin toukokuussa 1948 Kotilaivaston koulutusviirikköön Portlandissa, jossa alus palveli syyskuuhun 1949, jolloin alus siirrettiin reserviin ja ankkuroitiin Gairlochiin. "HMS King George V" asetettiin poistolistalle 30. huhtikuuta 1957 ja myytiin Arnott Young Ltd:lle romutettavaksi tammikuussa 1958. Alus otettiin hinaukseen ankkuripaikaltaan 8. tammikuuta ja se saapui Dalmuiriin romutettavaksi 20. tammikuuta. Aluksen runko siirrettiin Trooniin paloiteltavaksi joulukuussa.


title: Haaparannan kielikoulu

text: Tornio-Haaparannan Kielikoulu (ruots. Språkskolan) on vuonna 1989 perustettu Suomen ja Ruotsin valtioiden tukema peruskoulu, joka sijaitsee Haaparannalla. Koulussa on opetusta esikoulusta yläasteelle. Vuosittain kouluun otetaan 20 oppilasta sekä Torniosta että Haaparannalta. Koulun opetus seuraa ruotsalaista koulujärjestelmää ja lainsäädäntöä, mutta antaa valmiudet jatkaa opintoja sekä Suomessa että Ruotsissa. Opetussuunnitelma ja oppiainesisällöt ovat yhdistelmä molempien maiden kansallista opetussuunnitelmaa.


title: Haaparannan kielikoulu

text: Syksyllä 2016 koulussa opiskeli 307 oppilasta.


title: Haaparannan kielikoulu

text: Vuonna 2010 torniolainen Jere Järlström kirjoitti ylioppilaskokeissaan 11 laudaturia ja yhden eximian Tornion yhteislyseon lukiossa, mikä on uusi Suomen ennätys. Järlström suoritti peruskoulunsa Kielikoulussa.


title: Haaparannan kielikoulu

text: Torniolainen kansanedustaja Katri Kulmuni on opiskellut Kielikoulussa.


title: Purkaus yössä

text: Purkaus yössä (engl. "Clash by Night") on vuonna 1952 valmistunut Fritz Langin ohjaama yhdysvaltalainen film noir -tyylinen draamaelokuva. Pääosia näyttelevät Barbara Stanwyck, Paul Douglas, Robert Ryan ja Marilyn Monroe. Sivurooleissa ovat muiden muassa Keith Andes ja J. Carrol Naish. Alfred Hayes laati käsikirjoituksen Clifford Odetsin samannimisen näytelmän pohjalta.


title: Purkaus yössä

text: "Purkaus yössä" on mustavalkoinen ja pituudeltaan 105 minuuttia eli tunnin ja 45 minuutin verran. "Purkaus yössä" sai ensi-iltansa kotimaassaan ensimmäisen kerran Los Angelesissa 16. kesäkuuta vuonna 1952 ja toisen kerran New Yorkissa 18. kesäkuuta. Suomeen "Purkaus yössä" ilmestyi 7. marraskuuta. Wald/Krasna Productions ja RKO Pictures tuotti elokuvan.


title: Purkaus yössä

text: Katkera ja kyyninen Mae Doyle (Barbara Stanwyck) palaa kotikaupunkiinsa Kalifornian Montereyyn kymmenen vuoden jälkeen New Yorkista. Hänen kalastajaveljensä Joe (Keith Andes) ei ole erityisen iloinen nähdessään hänet, mutta suostuu majoittamaan hänet perheen kotiin. Joen tyttöystävä Peggy (Marilyn Monroe) on enemmän ystävällisempi. Kun Joe kysyy Maelta rikkaasta miehestä, jota hän oli tapaillut, hän kertoi, että hän oli ollut naimisissa ennestään. Hän kuoli ja jättänyt Maelle rahaa, mutta hänen vaimonsa ja sukulaiset haastivat hänet oikeuteen ja he olivat voittaneet.


title: Purkaus yössä

text: Mae alkaa tapailla Jerry D'Amatoa (Paul Douglas), hyväluontoista, tavallista kalastajamiestä, jolla on oma vene. Mae halveksii Jerryn ystävää, Earl Pfeifferiä (Robert Ryan), purevaa, tyytymätöntä elokuvaprojektoria. Maen poliitikkorakastaja oli saanut hänet tuntemaan enemmän itsevarmaksi; jyrkässä ristiriidassa, Earlilla on alhainen käsitys naisista yleisesti ja ei pyri salaamaan sitä. Hänen vaimonsa on vaudeville-esiintyjä, joka on usein kaukana kiertueilla.


title: Purkaus yössä

text: Earl aistii samankaltaista levotonta sielua Maessa ja on viehättynyt häneen heti. Jerry on tietämätön jännityksestä heidän välillään ja pian hän kysyy Maelta mennä naimisiin kanssaan, huolimatta Maen varoituksista, että hän ei ole se oikea hänelle. Mae päättää hyväksyä, jopa kuitenkaan hän ei rakasta tai jopa ei kunnioita tulevaa aviomiestään, takauksessa ja toivossa, että hän voi muuttua.


title: Purkaus yössä

text: Tyttövauvan saamisen jälkeen Jerryn kanssa, Mae pitkästyy ja tulee levottomaksi vuoden jälkeen. Earl, nyt eronnut, tekee liikkeen Maeen. Mae vastustaa ensimmäiseksi, mutta sitten hän antaa periksi ja heidän välilleen syntyy suhde. Jerryn setä Vince (J. Carrol Naish), joka kantaa kaunaa Maelle, kertoo hänen epäilyksistään veljenpojalleen. Kun Jerry kohtaa parin, Mae tunnustaa, että hän haluaa jättää Jerryn ollakseen Earlin kanssa.


title: Purkaus yössä

text: Muutamien drinkkien jälkeen ja Vincen yllyttämänä, Jerry etsii Earlin käsiinsä ja yrittää kuristaa tämän kuoliaaksi, kunnes Mae tulee ja katkaisee tappelun. Jerry lopettaa ja kauhistuu tapahtunutta. Kun Mae menee kotiin viedäkseen lapsensa pois, hän löytää vauvansängyn tyhjänä. Earl yrittää taivutella Maen lähtemään hänen kanssaan joka tapauksessa, ilman lasta, mutta tämä ei sovi Maelle. Purevien syyttelyiden jälkeen Mae jättää Earlin. Mae alkaa katua ja vakuuttaa Jerrylle ottamaan hänet takaisin.


title: Purkaus yössä

text: Kuvauksien aikana, nyt kuuluisat Monroen alastonkalenterikuvat nousivat esiin ja toimittajat parveilivat ympäriinsä ja vainosivat Monroeta, mikä aikaansai huomattavaa häiriötä elokuvatekijöille.


title: Purkaus yössä

text: Tämä Odetsin työ oli alun perin esitetty neo-realistisena Broadway-näytelmänä vuonna 1941, pääosassa Tallulah Bankhead Stanwyckin roolissa. Fritz Lang muutti tapahtumapaikan Staten Islandilta kalastajakaupunkiin Kaliforniassa, mutta hän piti koskemattomana merenrannan ahdistavan tunnelman.


title: Purkaus yössä

text: Draama on jaettu kahteen lähes yhtä suureen osaan ja kumpikin on melkein täydellinen draama omanaan. Näiden osien välissä on vuosi aikaa. Kumpikin jakso alkaa ei-fiktiivisellä, dokumentin näköisenä kalastusteollisuutena Montereyssa, Kaliforniassa. Sen jälkeen siirrytään itse tarinaan. Voidaan sanoa, että elokuva on kaksi elokuvaa: kumpikin noin tunnin kestävä ja kiinnittyy yhteen sarjana.


title: Purkaus yössä

text: Elokuvan englanninkielinen nimi tulee Matthew Arnoldin runosta "Dover Beach" (1851). Erityisesti: It is a place "where ignorant armies "clash by night"."


title: Purkaus yössä

text: "Variety" arvosteli elokuvan kovana, mutta arvosti Barbara Stanwyckin suoritusta, kirjoitti, "Clifford Odetsin "Purkaus yössä" esitettiin Broadwaylla yli vuosikymmentä aikaisemmin, saapui valkokankaalle pikemminkin halun ja intohimon päämäärättömänä draamana. "Purkaus yössä" vangitsee paljon merenrannan harmaata kalastajakylää, elokuvan taustaa ja silloin tällöin kertomus tuo läpi tunkevaa voimakkuutta... Barbara Stanwyck näyttelee palaavaa Mae Doylea tavanomaisessa uhmassa ja synkkyydessä. Se on hänen yksi parhaimmista suorituksista. Robert Ryan näyttelee toista miestä kovan raakuuden kanssa kun taas Marilyn Monroe on pelkistetty sama kuin pikkurooliin."


title: Purkaus yössä

text: Kriitikko Sam Adams kirjoitti Fritz Langin ohjaamisen tyylistä: "Rajoitus ei koskaan ollut Fritz Langin ongelma. Tosin hänen versionsa Clifford Odetsin "Purkaus yöstä" on pingottunut... "Purkaus yössä" on villi yhteiskunta, vahvat naiset osaa vain olla kylläisiä miesten väkivallan uhkauksesta. Lang muokkasi samaa reviiriä kaksi vuotta myöhemmin elokuvassa "Ihmispeto" (1954), samalla tavalla kovakourainen paljastamaan ihmisen petomaisen luonnon. Kenties Lang oli jumissa "Purkauden" tyylin merkillisessä, sanattomassa alussa, joka alkaa lokkien ja hylkeiden kuvauksesta ja hitaasti sekoittaa näyttelijät heidän luonnolliseen elinympäristöönsä."


title: Purkaus yössä

text:
Kriitikko Dennis Schwartz kirjoitti: "Suoritukset ovat teennäisiä, mutta täynnä tulisia tunteita. Suoritukset ovat taitavia tuomaan ulos henkilöhahmojen taustalla olevan monimutkaisuuden, kamppailessaan toivoen ettei kuole yksinäisyyteen tai kyynisyyteen.
Langin pointti on se, että kuinka helppoa se ei ole näkemään vikoja itsessään, tai myöskään näkemään niitä muissa. "Purkaus yössä" erinomaisesti kertoo kuinka yksinäiset ihmiset murtautuvat ulos heidän varjoisasta olemassaolosta, kuin se pimeys oli vankila, missä henkiinjääminen millä hinnalla hyvänsä on pelin nimi."


title: Purkaus yössä

text: Arvostelijakokouma Rotten Tomatoes ilmoitti, että 92% kriitikoista antoi elokuvalle positiivista palautetta, perustuu 11 arvosteluun, tehden elokuvan "tuoreeksi."Uusi tuotanto Odetsin näytelmästä oli John Frankenheimerin ohjaama "Playhouse 90":lle 13. kesäkuuta vuonna 1957, pääosassa Kim Stanley.


title: De minimis

text: De minimis on latinankielinen ilmaisu tarkoittaen ilmaisua ”pienimmistä seikoista”, yleensä fraaseissa "de minimis non curat praetor" tai "de minimis non curat lex", tarkoittaen, että laki ei ole kiinnostunut itsestään selvistä asioista.


title: De minimis

text: Virallisemmassa lain tulkinnassa ”de minimis” tarkoittaa jonkin arvottomuutta lain näkökulmasta.


title: De minimis

text: Riskien arvioinnissa ”de minimis” viittaa sellaiseen riskitasoon, jonka katsotaan olevan liian pieni huomioitavaksi.


title: De minimis

text: Oikeudet eivät aina hyväksy muokattujen public domain -ohjelmistojen tekijänoikeuksia, jos muokkaukset katsotaan ”de minimis” -tyyppisiksi eli vähäpätöisiksi.


title: De minimis

text: EU:n kilpailulainsäädännössä jotkut sopimukset, jotka rikkovat EC sopimuksen artiklaa 81(1) katsotaan olevan ”de minimis” eli vähäpätöisiä ja siten hyväksyttyjä. Toimialan sisäiset kilpailijoiden väliset sopimukset katsotaan ”de minimis” -säännöllä vähäpätöisiksi, jos sopimusosapuolten markkinaosuus on 10 % tai vähemmän. Toimitusketjun sisäiset sopimukset, jossa sopimusosapuolet toimivat toimitusketjun eri tasoilla, saavat kattaa 15 % tai pienemmän markkinaosuuden.


title: De minimis

text: EU:n ”de minimis” sääntö koskien valtion tukea yrityksille sallii julkisista varoista tukea yksittäistä yritystä vastikkeettomasti 200 000 eurolla kolmen vuoden aikana.


title: FDR

text: FDR voi viitata johonkin seuraavista:


title: Suomen kansanarmeija

text: Suomen kansanarmeija oli Neuvostoliiton 1930-luvun lopulla luoma armeija Suomen kansantasavallalle ja sen Terijoen hallitukselle. Kansanarmeijan suunniteltiin syrjäyttävän Suomen armeijan Neuvostoliiton miehitettyä Suomen talvisodassa.


title: Suomen kansanarmeija

text: Kansanarmeija oli alun perin tarkoitus koota Neuvostoliiton alueella asuvista suomensukuisista kansoista, pääasiassa karjalaisista, inkeriläisistä, vepsäläisistä, emigranttisuomalaisista, suomea puhuvista sekä Suomesta Neuvostoliittoon loikanneista henkilöistä. Alun perin oli tarkoitus kasata 80 000 miehen armeija. Suomensukuisia vapaaehtoisia oli kuitenkin liian vähän, joten armeijaan otettiin myös venäläisiä, valkovenäläisiä ja ukrainalaisia, jotka olivat ulkoisesti riittävän "suomalaisen" näköisiä. Näiden nimet muutettiin suomalaisiksi. Osa suomea puhuvista koottiin vankileireiltä, kuten tiedusteluosaston apulaispäällikkö Toivo Vähä. Näistä toimenpiteistä huolimatta saatiin kasattua vain 22 594 miestä.


title: Suomen kansanarmeija

text: Sotilastakit ja varusteet Suomen kansanarmeijalle hankittiin Puolan vanhoista sotilasasusteista Neuvostoliiton miehittäessä Puolan.


title: Suomen kansanarmeija

text:
Alun perin kansanarmeijaa ei ollut määrä käyttää varsinaisiin taistelutoimiin, vaan sen perimmäiseksi tehtäväksi oli määrätty voitonparaati Helsingissä ja punalipun nosto Presidentinlinnan katolle Neuvostoliiton valloitettua Suomen. Osa kansanarmeijasta joutui kuitenkin olosuhteiden pakosta osallistumaan sotatoimiin esimerkiksi 3. divisioona Lunkulansaaren-Salmin alueella ja 4. divisioona osallistui tiedusteluretkelle suomalaisten linjojen taakse Lapissa. Myös 1. ja 2. divisioonan tykistö osallistui Viipurinlahden taisteluun. Suomalaisten jatkosodan aikana kokoamien tiedustelutietojen mukaan kansanarmeija demobilisoitiin huhtikuun lopulla ja toukokuun alussa. Demobilisaation jälkeen joukkoja täydennettiin nuorilla karjalais- ja inkeriläismiehillä. Joukot nimettiin uudelleen ja niistä muodostettiin 71. divisioona ja Valter Vallin komentama 126. jalkaväkirykmentti.
Suomen kansantasavallan propagandalehti "Kansan valta" kirjoitti 7. joulukuuta 1939 seuraavasti:


title: Suomen kansanarmeija

text: "Me, Suomen Kansanarmeijan ensimmäisen suomalaisen armeijakunnan sotilaat ja komentajat, kuultuamme ja käsiteltyämme kokouksessa Kuusisen johdolla ja Suomen kansan tahdosta muodostetun Suomen Kansanvaltaisen Tasavallan uuden Kansanhallituksen julkilausuman, tervehdimme lämpimästi Kansanhallitustamme ja hyväksymme kaikki julkilausumassa määritellyt toimenpiteet."


title: Suomen kansanarmeija

text: "Vannomme antavamme kaikki voimamme ja jos vaaditaan, myöskin henkemme Suomen kansan vapauden ja todellisen riippumattomuuden turvaamiseksi. Puolustaen Kansanhallituksen määrittelemien toimenpiteiden toteuttamista me emme halua rikollista sotaa Neuvostoliittoa vastaan ja tuhoamme loppuun saakka jäännöksetkin Suomessa tähän saakka hallinneista ja nyt kukistetuista cajanderien rosvojoukoista ja niiden tapaisista tannerien hallituksista, jotka aina ovat myyneet ja myyvät Suomen kansan edut ulkolaisille imperialisteille ja heidän mielikseen johdattavat Suomen kansan rikolliseen sotaan Neuvostoliittoa vastaan."


title: Suomen kansanarmeija

text: "Me tervehdimme lämpimästi Suomen ja Karjalan kansan jälleenyhdistämistä ja lähetämme tulisen tervehdyksen Neuvostoliitolle, Suomen kansan tosiystävälle."


title: Suomen kansanarmeija

text: "Eläköön vapaa ja riippumaton Suomen Kansanvaltainen Tasavalta!"


title: Suomen kansanarmeija

text: "Eläköön Suomen Kansanhallitus ja toveri Kuusinen sen johdossa!"


title: Suomen kansanarmeija

text: "Kansanarmeijan ensimmäisen armeijakunnan taistelijoiden ja komentajien toimeksiannosta – Jakkonen, Toivolainen, Tasku, Seppänen, Karhu, Rehvonen, Kotsalainen."


title: Suomen kansanarmeija

text:
1. suomalainen armeijakunta perustettiin 1. joulukuuta 1939. Sen kokonaisvahvuus oli 22 594 miestä. Armeijakunta oli alistettu suoraan Neuvostoliiton puolustusasiain kansankomissaari Kliment Vorošiloville.
Tykistö:


title: Suomen kansanarmeija

text: Ilmatorjunta:


title: Suomen kansanarmeija

text: Panssarivaunut:


title: Suomen kansanarmeija

text: Ajoneuvot:


title: Painin Euroopan-mestaruuskilpailut 1946

text: Vuoden 1946 painin Euroopan-mestaruuskilpailut järjestettiin lokakuun lopulla Tukholmassa, Ruotsissa. Kisoissa painittiin ainoastaan vapaapainissa kahdeksassa eri painoluokassa. Tukholman EM-kilpailut olivat ensimmäiset toisen maailmansodan jälkeen järjestetyt.


title: Winai Kraibutr

text: Winai Kraibutr (, s. 16. kesäkuuta 1970 Thaimaa) on thaimaalainen näyttelijä. Hän on näytellyt elokuvissa "Nang-Nak" (1999), "Bang Rajan" (2000), "Krai Thong" (2001), "Kuon puos keng kang" (2001), "Immortal Enemy" (2003), "Plon Naya" (2004) ja "Queens of Langkasuka" (2008).


title: Hans Lidman

text: Hans Lidman; (22. elokuuta 1910 – 4. huhtikuuta 1976) oli ruotsalainen kirjailija, valokuvaaja ja kalastaja. Ensimmäisen kirjansa Lidman julkaisi vuonna 1941 ja kirjojen lisäksi hän on kirjoitti artikkeleita eri lehtiin.


title: Turau

text: Turau, Turaŭ eli Turov (, , , ) on pieni historiallinen kaupunki Homelin alueen länsiosassa eteläisellä Valko-Venäjällä. Vuoden 2009 väestönlaskun aikaan kaupungissa asui 2 967 ihmistä. Hallinnollisesti Turaun pikkukaupunki kuuluu Žytkavitšyn piiriin.


title: Turau

text: Turau on vanhimpia tunnettuja paikkakuntia Valko-Venäjällä. Eräs syntyhistoria kaupungin nimestä pohjautuu viikinkiin nimeltä Tur (Tor). Kaupunki oli merkittävä, koska se sijaitsi viikinkien käyttämien, muun muassa Kiovaan johtavien jokireittien varrella. 7.–9. vuosisadalla Turaun ruhtinaskunta oli Polatskin ja Smolenskin ruhtinaskuntien ohella yksi tuolloisista Kiovan ruhtinaiden hallitsemista slaavilaisista aluekeskuksista. Turau mainitaan asiakirjoissa jo vuonna 980. Polatskin ollessa alueen pääkaupunkina Bysantin kristilliset vaikutteet levisivät 1100-luvulla voimakkaasti tässä slaavilaisessa valtiossa ja käsityötaidot kehittyivät. Tuolta ajalta ovat peräisin filosofi ja piispa Kirill Turovilaisen kristilliset kirjoitukset, jotka on myöhemmin löydetty kaupunkiarkeologisissa kaivauksissa.


title: Turau

text: Turau sijaitsee suurjoki Dneprin purjehduskelpoisen sivuhaaran Pripetin etelärannalla. Turaun läpi kulkeva kantatie P88 ylittää Pripetin kaupungin itäpuolella ja liittyy 31 kilometrin päässä koillisessa Brest–Pinsk–Homel-valtatiehen (M10). Kaupungin ympäristö ja laaja kaistale jokivartta länteen kuuluu tämän joen varrelle muodostetun maisemansuojelualueen piiriin. Pripetin kansallispuisto (, ) alkaa noin 10 kilometrin päästä kaupungin etelä- ja itäpuolella. Tämän joki- ja suoympäristöön sijoittuvan kansallispuiston opastuskeskus sijaitsee Turaussa.


title: Tulva (täsmennyssivu)

text: Tulva tarkoittaa seuraavia asioita:


title: PetroChina

text: PetroChina on suuri kiinalainen öljyalan holdingyhtiö. PetroChina on julkinen osakeyhtiö. Yrityksen kotipaikka on Peking. Osake on listattu Hongkongin, Shanghain ja New Yorkin pörssissä. Määräävä osake-enemmistö on Kiinan valtion hallussa eli käytännössä PetroChina on valtionyhtiö.


title: PetroChina

text: PetroChinan perustettiin 5. marraskuuta 1999 Kiinan valtion omistaman China National Petroleum Corporation -yhtiön (CNPC) toiminnan uudelleenjärjestelyjen yhteydessä.


title: PetroChina

text: Vuoden 2015 tilaston mukaan PetroChina oli markkina-arvoltaan (282,2 mrd. USD) Shanghain pörssin arvokkain yhtiö. Maailman suurimpien yritysten Forbes Global 2000 -listan vuoden 2015 vertailussa PetroChina katsottiin useilla mittareilla arvioituna maailman 8. suurimmaksi julkisesti noteeratuksi yhtiöksi.


title: PetroChina

text: Listautuessaan pörssiin vuonna 2007 PetroChinan arvo oli yli biljoona dollaria, mutta se on sittemmin laskenut.


title: Pamela C. Rasmussen

text: Pamela Cecile Rasmussen (s. 16. lokakuuta 1959) on yhdysvaltalainen lintutieteilijä, joka on erikoistunut aasialaisiin lintuihin.


title: Pamela C. Rasmussen

text: Rasmussenin vanhemmat ovat tohtori Chester Murray Rasmussen ja Helen Rasmussen. Rasmussen kiinnostui pysyvästi linnuista saatuaan äidiltään lahjaksi Oliver Austinin kirjan "Birds of the World". Rasmussen valmistui Walla Wallan yliopistosta 1983 ja väitteli filosofian tohtoriksi Kansasin yliopistossa 1990, missä hän tutki sinisilmäisiä merimetsoja ("Phalacrocorax") ja perehtyi evoluutioteoriaan. Nykyisin Rasmussen työskentelee Michiganin osavaltion yliopistossa eläintieteen apulaisprofessorina sekä museoavustajana nisäkäs- ja lintuosastolla. Aikaisemmin Rasmussen toimi Sidney Dillon Ripleyn assistenttina Smithsonian-instituutissa Washingtonissa.


title: Pamela C. Rasmussen

text: Rasmussen on American Ornithologists' Unionin (AOU) Luokittelu- ja nimistökomitean (Committee on Classification and Nomenclature) jäsen, brittiläisen Natural History Museumin linturyhmän tieteellinen avustaja ja "The Ibis" -lehden avustava toimittaja.


title: Pamela C. Rasmussen

text: Rasmussen on avioliitossa tohtori Michael D. Gottfriedin kanssa, joka toimii Michiganin osavaltion yliopiston paleontologian kuraattorina, geologian apulaisprofessorina ja Center for Integrative Studies in General Science -keskuksen johtajana.


title: Pamela C. Rasmussen

text: Rasmussen toimitti loppuun ja julkaisi vuonna 2005 yhdessä taiteilija John C. Andertonin kanssa Ripleyn aloittaman "Birds of South Asia: The Ripley Guide".


title: Pamela C. Rasmussen

text: Rasmussen on nimennyt linnuista nikobaarienpöllösen ("Otus alius"), cinnabarinhaukkapöllön ("Ninox ios") sekä yhdessä Frank R. Lambertin kanssa sangihenpöllösen ("Otus collari") ja yhdessä Deepal Warakagodan kanssa uuden pöllöslajin "Otus thilohoffmanni", jolla ei vielä ole suomenkielistä nimeä. Vuonna 2008 Rasmussen ja Mochamad Indrawan kuvailivat ja nimesivät yhdessä tieteelle uuden rillilajin "Zosterops somadikartai".


title: Lettolierosammal

text: Lettolierosammal ("Scorpidium scorpioides") on suurikokoiseksi kasvava sammal. Lettolierosammal kuuluu ritvasammalten heimoon ja lierosammalten sukuun.


title: Lettolierosammal

text: Lettolierosammalen versot saattavat kasvaa 20 senttimetriä pitkäksi. Kasvi on tavallisesti tukeva ja suurikokoinen. Lettolierosammal on tavallisesti joko mustanpunainen tai kokonaan punainen. Toisinaan tavataan myös vihreitä tai ruskeita sammalia. Kasvin varret ovat liereänmuotoisia ja harvaan tai epäsäännöllisesti haarautuneita. Varren latva puolestaan on käyrä. Kasvin pesäkeperä on pitkä ja itse pesäke käyränmuotoinen. Itiöpesäkkeet ovat harvinaisia kasvilla. Kasvin lehdet ovat muodoltaan kuppimaiset, leveät ja ne kapenevat terävään ja lyhyeen kärkeen nopeasti. Kasvilla ei ole lainkaan keskisuonta tai se on lyhyt, tavallisesti kaksinkertainen.


title: Lettolierosammal

text: Lettolierosammalen versot kasvavat pystynä, vapaasti keijuvina tai alustanmyötäisesti.


title: Lettolierosammal

text: Lettolierosammalta kasvaa koko Suomessa, ja se on yleinen varsinkin Pohjois-Suomessa. Lajia tavataan pohjoisen pallonpuoliskon viileällä ja lauhkealla vyöhykkeellä.


title: Lettolierosammal

text: Lettolierosammal kasvaa vesiympäristöissä ja soilla. Se suosii märkiä lettojen rimpirantoja, lähdelettoja, järviä, lampia ja rantoja, sillä ne ovat ravinteikkaita.


title: Lettolierosammal

text: Laji kasvaa joko maassa tai upoksissa veden alla.


title: The Pas’n rautatieasema

text: The Pas’n rautatieasema on rautatieliikennepaikka The Pas’n kaupungissa, Manitobassa, Kanadassa. Rautatieasema sijaitsee lähes keskellä kaupunkia.


title: The Pas’n rautatieasema

text: Henkilöliikenteestä vastaa VIA Rail Canada. Yhtiön Winnipegin ja Churchillin välillä liikennöivä matkustajajuna "Hudson Bay" pysähtyy asemalla puoleksi tunniksi matkustajapalvelua ja miehistönvaihtoa varten.


title: The Pas’n rautatieasema

text: Tavaraliikenteestä vastaavat Canadian National Railway sekä Hudson Bay Railway, joka hoitaa liikennettä The Pas’n pohjoispuolella. The Pas on yhtiöiden välinen yhdysliikenneasema. Tavaraliikenne muodostuu puu-, kappale- ja irtotavaran sekä malmijalosteiden kuljetuksista. Yksi suurimpia kausittaisia artikkeleita on vilja, jota laivataan Churchillin satamassa.


title: The Pas’n rautatieasema

text: Rautatieliikenne alkoi vuonna 1908, kun Canadian Northern Railwayn rakentama rataosuus Saskatchewanista valmistui. Nykyinen asemarakennus rakennettiin vuonna 1928. Rakennusmateriaalina käytettiin tuohon aikaan harvinaiseksi katsottua moniväristä tiiltä. Asemarakennus suojeltiin vuonna 1993 Kanadan Railway Stations Protections Actin nojalla.


Suomen hallituksen ilmasto- ja energiastrategia 2008 kuvaa marraskuussa 2008 Vanhasen II hallitus julkaisemaa ilmastostrategiaa ja energiastrategiaa. Strategia on kolmas. Aiemmat on julkaistu vuonna 2001 ja 2005. Strategian laativat hallituksen ministerit Mauri Pekkarinen, Sirkka-Liisa Anttila, Tarja Cronberg, Jyri Häkämies, Jyrki Katainen, Paula Lehtomäki, Jan Vapaavuori ja Stefan Wallin.


title: Suomen hallituksen ilmasto- ja energiastrategia 2008

text: Valtioneuvosto asetti strategiassa Suomen tavoitteeksi energian loppukulutuksen kasvun pysäyttämisen ja kääntämisen laskuun niin, että energian loppukulutus vuonna 2020 olisi noin 310 TWh eli likimain nykyisen suuruinen. Energiankulutus olisi vuonna 2020 likimain 10 % pienempi kuin mihin kehitys näyttää johtavan ilman uusia toimenpiteitä.


text: Ympäristöjärjestöjen mukaan hallitus ei kuullut heitä, energiatehokkuuden toimijoita eikä uusiutuvaa energiaa edistäviä toimijoita.


text: Strategiassa energiankulutus ei vähene Suomessa millään sektorilla vuoteen 2050 mennessä. Primaarienergiankulutus kasvaa 13 % vuodesta 2005 vuoteen 2020 ja 4 % vuodesta 2020 vuoteen 2050. Teollisuudelle ja rakentamiselle on suunniteltu kuluttajia ja maataloutta suurempi energiankulutuksen kasvu eli 26,7 % vuoteen 2020 mennessä. Hallituksen mukaan sähkön osuus loppukulutuksesta kasvaa 36 %:iin vuonna 2050 ja fossiilisen energian tarve laskee - 24 TWh vuosina 2005-2020 ja - 104 TWh 2020-2050, siten että vuonna 2050 fossiilista energiaa tarvitaan enää 88 TWh. Hallituksen tavoitteen mukaan fossiilisen energian tarve vähenee 11 % vuoteen 2020 mennessä.


text: Euroopan unionin energiapolitiikan velvoite Suomelle on 38 % uusiutuvaa energiaa vuonna 2020 energiankulutuksesta. Useimpien EU-maiden velvoite on vaativampi: Britannian, Tanskan, Irlannin, Ranskan ja Saksan velvoite on 12-13 % uusiutuvan energian lisäys ja Suomen 9,5 % lisäys. Direktiiviehdotuksen mukaan Suomi käytti vuonna 2005 energiankulutuksesta 28,2 % uusiutuvaa energiaa, tilastokeskuksen mukaan 24,5 % energiankulutuksesta ja EU-tilastojen mukaan bruttokulutuksesta 23,1 %. Hallituksen strategian mukaan uusiutuva energian määrä lasketaan energianloppukulutuksesta, joka on tilastoitu EU:tilastoissa.


text: hallituksen uusiutuvan energia lisäystavoite on 33,1 TWh ja loppukulutuksesta on 32 TWh vuodesta 2005 vuoteen 2020. Puupolttoaineen osuus lisäystavoitteesta on yhteensä 17,9 TWh. Uusiutuvan energian loppukäyttö on 90,6 % vuonna 2005 ja 92,2 % vuonna 2020 koko tuotannosta. Primäärienergian lisäystavoite 128 TWh vuoteen 2020 sisältää (s.41):


text: Hallitus on esittänyt aiemmin vaatimukseksi 35 TWh. Metsäteollisuuden tuotantosupistukset vähentävät energiankulutusta ja uusiutuvan energian tuotantoa.


text: Mauri Pekkarinen (kesk) mukaan 2008 hallituksen energiastrategia on puun energiakäytön lisäys 4 milj. kuutiota 11-13 milj. kuutioon, joka vastaa 17 TWh:a (11 TWh lisäys) ja tuulivoiman lisäys 6 TWh sähköä. Siten muuta uusiutuva energiaa on lisättävä 18-38 TWh (35…55-17).


text: Sähkön tuonti oli vuonna 1990 10,7 TWh (17,2 %) ja vuonna 2005 17 TWh (20,1 %). Hallituksen strategiassa sähkön tuonti on -1 TWh vuosina 2020 ja 2050 (s.118). Uusiutuvalla energialähteillä tuotettu energia ei aiheuta päästöjä. Esimerkiksi bensiininä 17 TWh vastaisi 4,5 Mt hiilidioksidia (17*0,262). Suomen hiilidioksidipäästöissä oli vuosien välillä 2005 ja 2006 11,3 Mt ero. Ero aiheutuu hiilen tuonnista 7,9 Mt, turpeen polton kasvusta 2,6 Mt ja muusta 0,8 Mt. Sähkön tuonti oli vuonna 2006 12, 7 %. Sähkön tuontiero 5,6 TWh v. 2005-6 vastaa epäedullisena kivihiilenäkin vain 1,9 Mt hiiltä. Siten syy päästökasvuun vuosien 2005 2006 välillä 11,3 Mt oli fossiilisen energiankulutuksen kasvu 27,4 TWh, josta energiantuotannon kivihiilen päästöt kasvoivat 7,9 Mt ja turpeen 2,6 Mt.


text: Tilastokeskuksen mukaan Suomessa turpeen energiakäyttö vastasi 15 % Suomen kasvihuonepäästöistä vuonna 2003 ja vuonna 2007 sen käyttö kasvoi. U.S. Geological Survey mukaan vuonna 2005 turvetta käytti maailmassa energiaksi vain Suomi 51 %, Irlanti 31 % ja Valko-Venäjä 11 %. Suomessa ympäristönsuojelijoiden vähennysvaatimukset ovat kohdistuneet ydinvoimaan, hiileen ja turpeeseen, koska turpeen kasvihuonekaasupäästöt ylittävät kivihiilen päästöt.


text: Hallituksen selvityksen mukaan (s.42): Turpeen koko elinkaaren huomioon ottava tieteellinen tutkimus on tuottanut uutta tietoa turpeen päästökertoimesta. Lause perustuu KTM:n tilaamaan ja maksamaan tutkimukseen vuodelta 2000. Tällä perusteella tutkimuksen riippumattomuus on kyseenalainen. Tutkimusta ei voi pitää enää yhdeksän vuoden jälkeen uutena. Kotimaiset ja ulkomaiset tutkijat ovat kritisoineet raporttia voimakkaasti. VTT on julkaissut myös tutkimuksen, jonka mukaan turpeen käytön kasvihuonevaikutus on kivihiiltä pahempi riippumatta siitä onko turve peräisin luonnonsuolta vai metsäojitetulta suolta. EU-komission ympäristöasioiden pääosaston johtaja Timo Mäkelän mukaan turpeen määritelmästä väännettiin kättä EU:ssa aikanaan kauan...Sternin raportti Turpeen uusiutuminen kestää lähteestä riippuen 2 000-10 000 vuotta. Hallituksen esitykset eivät perustu suon palauttamiseen takaisin soitumaan, vaan suon maatalouskäyttöön. Soiden maatalouskäyttöön otto on maailmanlaajuisesti yksi merkittäviä soiden häviämisen syistä.


text: Euroopan Unioni on luokitellut turpeen fossiiliseksi polttoaineeksi, josta maksetaan päästömaksuja Kioton pöytäkirjan mukaisesti hiilidioksidipäästöjen rajoittamiseksi.


text: IEA:n 26.3.2008 julkaiseman Suomen energiapolitiikan arvioinnin mukaan Suomen turpeen energiakäyttö on ristiriidassa Suomen ympäristönsuojelun kestävyyden kanssa. IEA:n mukaan Suomen bonustariffi turpeelle on suunniteltu tekemään EU:n päästökauppa tehottomaksi. Bonustariffi poistaa Suomen kannusteen vaihtaa runsas hiilipäästöinen turve vähäpäästöisemmäksi energiaksi. Raportti kehuu Suomea siitä, että turpeen bonustariffi on onneksi vain väliaikainen, vuoteen 2010, ja kehottaa varmistamaan, ettei sitä jatketa.


text: Suomen luonnonsuojeluliiton ilmastovastaava Leo Stranius kokee hallituksen strategiaesityksen vahvuuksina tuulivoiman ja biokaasun syöttötariffin, rakennusten energianormien kiristämisen ja ruuhkamaksut. Straniuksen mukaan laskelmien perustana oleva tavanomainen kehitysskenario on ylimitoitettu, hallituksen energian- ja sähkönkulutuksen tavoite-ennusteet ovat epärealistisen korkeita, energiatehokkuuden parannus on vain 5 %, turpeen tuki on perusteetonta ja strategia ei sisällä sitovia lainsäädäntökeinoja päästöjen vähentämiseksi kuten esimerkiksi Britanniassa. Energiantuotannon hiilidioksidipäästöt vähenisivät 20 % korvaamalla turve uusiutuvalla energialla. Stranius ehdottaa windfall-voittojen keräämistä uusiutuvan energian investoinneille. Hallituksen tavoite perustuu 20 %:n tavoitteeseen. Euroopan Unioni on valmis nostamaan tavoitteen 20 %:sta 30 %:iin yhteisymmärryksessä kansainvälissä ilmastosopimuksissa.


text: Suomen luonnonsuojeluliiton Uudenmaan piirin mielestä Työ- ja elinkeinoministeriö käyttää väärin uusiutuvan energian tukirahoja myöntäessään niitä jätteenpolttolaitoksen rakentamiseen.


text: Greenpeacen "Kestävän energian vallankumous" esittää millä tavalla vuoteen 2020 mennessä voitaisiin sulkea yksi nykyisistä ydinreaktoreista. Greenpeacen mukaan Suomen ilmastopäästöjä voidaan vähentää yli 35 %:lla vuosina 1990-2020. Uusiutuva energia ja energiatehokkuuden investoinnit takaavat sähkön ja energian. Toimet vaikuttavat päästöihin ja työllisyyteen jo parissa vuodessa samalla kustannuksella kuin muissa suunnitelmissa.


text: Greenpeacen mukaan hallituksen ilmastostrategia ei esittänyt tavoitteensa ilmastopäästöjä hiilidioksidiekvivalentteina. Esitetty tavoite vähentää CO-päästöjä 4 % vuoden 1990 tasosta. Työ- ja elinkeinoministeriön yli-insinööri Timo Ritonummen mukaan hallitus ei voinut strategiassaan esittää päästökaupan vaikutusta, koska EU:n päästökauppadirektiivi ei laskentavaiheessa ollut valmis. Ritonummi vahvisti Greenpeacen laskelmat oikeansuuntaisiksi, mutta ei ole yhtä mieltä johtopäätöksistä. Greenpeacen mukaan hallituksen ilmastotavoite on 67,9 Mt hiilidioksidia v. 2020 (71 Mt v. 1990 ja 69 Mt v. 2005). Siten raportin mukaan hallituksen tavoite on 4 %:n päästövähennys vuoden 1990 tasosta (3,1 Mt/71 Mt) vuonna 2020. Tähän 4 %:n sisältyy jo se oletus, että Olkiluodon rakenteilla oleva ydinvoimala on käytössä vuonna 2020. Täydentäen Greenpeace laski, että yhden ydinvoimalan päästövähennys voi olla 2,6-5 Mt CO/vuosi. Työ- ja elinkeinoministeriön mukaan ydinvoima vähentää ilmastopäästöjä enemmän kuin Greenpeace uskoo.


text: Greenpeace laski päästöt ominaispäästökertoimilla. Alla taulukossa on vastaavat luvut vuosina 2005 ja 2020. Vuoden 2005 päästöt vastaavat likimain tilastokeskuksen ilmoitusta. Koska koksikaasuja ei ole eritelty koksista, siinä on 1,5 Mt yliarviointi ja muissa lähteissä vastaava aliarviointi. Greenpeacen laskussa koksi oli vakio. Koska selonteko ei erittele öljyfraktioiden eikä koksin ja koksikaasujen osuuksien suhdetta, hiilidioksidin päästökertoimeksi on valittu pääkomponenttien keskiarvo.


text: Thomas Wahlgrenin mukaan Suomen ilmastopolitiikan kannalta tärkein kysymys on globaali metsäpolitiikka, maankäytön suunnittelu ja vastuullinen tuotanto Etelässä. Vastuullisessa toiminnassa huomioidaan paikallinen tieto ja lisätä vuorovaikutusta ympäristön ja sosiaalisten kysymysten hallitsemiseksi. Marko Ulvilan mukaan paperiteollisuuden haittoja voi ehkäistä vähentämällä paperinkulutusta. Mika Rönkön mukaan valtion omistuspolitiikan kuuluisi olla vastuullisempaa. Markus Krögerin mukaan veronmaksajien rahoja tulisi säästää ja karsia valtion tuet. Metsäteollisuuden tulisi pärjätä omillaan ilman tukia ja kartelleja. Markus Krögerin mukaan selluteollisuus tarvitsee demokratiaa: pienempiä yksiköitä. paikallista päätöksentekoa, luonnon ja ihmisoikeuksien kunnioitusta ja rehellistä liiketoimintaa.


text:
Ympäristöjärjestöt Germanwatch ja Climate Action Network Europe arvioivat vuosittain valtioiden ilmastopolitiikkaa. Climate Change Performance Index maat vastaavat yli 90 % kasvihuonekaasupäästöistä. Mittarit ovat ilmastopäästöjen muutos (50 %), päästömäärä (30 %) ja ilmastopolitiikka (20 %). Suomen oli Climate Change Performance Index 2008 arviossa sijalla 48 Ukrainan ja Kiinan välissä kaikista 57 arvioidusta maasta. Asteikolla 1-5 Suomi sai toiseksi heikomman arvosanan. Suomea moitittiin päästömäärän kehityksestä. Suomi on onnistunut päästöjen vähentämisessä huonosti. Ilmastopolitiikaltaan parhaimmiksi maiksi arvioitiin Ruotsi ja Saksa. Huonoimmat maat olivat Saudi-Arabia, Kanada ja . Kolmea ensimmäistä sijaa ei jaettu, koska kaikilla mailla oli parantamisen varaa politiikassaan.
Suomen Luonnonsuojeluliiton Simo Kyllösen mukaan Suomen jo edellinen sijoitus, josta tulos on heikentynyt, osoitti, että Suomen ilmastopolitiikka vaatii huomattavaa terävöittämistä ja uutta otetta. Ilmastopäivänä joulukuussa 2007 Helsingin Aleksanterinkadulla vihaiset hiihtäjät vaativat Suomelta tehokkaampaa ilmastopolitiikkaa ja lumisia talvia takaisin.


text: IEA arvioi Suomen energiatuotannon vuonna 2007. IEA:n mukaan Suomen suurin haaste on energiavarmuus eli tuontiriippuvuus yhdestä tuontimaasta. Arvioinnin mukaan Suomi on pragmaattisesti ratkaissut kasvihuonepäästöjensä kasvun päästökaupalla. Ydinvoiman suhteen IEA kehuu Suomea. Vastaavassa Ruotsin arviointiraportissa IEA ihmettelee sitä, että Ruotsi on päättänyt luopua ydinvoiman käytöstä. IEA kehottaa Suomea pidempiaikaisiin toimintatapoihin ja energiavarmuuden lisäämiseen monipuolistamalla energialähteitä. IEA:n mukaan Suomen tulisi olla realistinen perinteisesti käytetyn uusiutuvan energialähteen, biomassan, lisäämispotentiaalin suhteen. IEA:n mukaan uusi tutkimus osoittaa, että uudet uusiutuvat energialähteet, kuten tuulivoima, ovat taloudellisia. IEA kehottaa Suomea kehittämään tuet, joilla se varmistaa pitkäaikaisen tuulivoiman ja muiden uusien uusiutuvien energiamuotojen avustuksen laajentaen Suomen energiapalettia ja lisäten energiaturvallisuutta. Tuulivoimateollisuuden ennusteet merkittävästi ylittävät IEA:n ennusteet. Global Wind Energy Council GWEC:n mukaan (2007) maailman tuulivoiman määrä ylittää ydinvoimamäärän vuonna 2030. GWEC:n ennusteen mukaan 11-29 % maailman sähköstä tuotetaan tuulivoimalla vuonna 2030.


text: IEA suositteli energiatehokkuuden lisäystä. Rakennusten energiamääräyksissä IEA mainosti Ruotsin malliin, jossa yritykset valitsevat keinot. Lisäksi IEA:n mukaan passiivitalot vähentävät päästöjä 50-70 % asumismukavuudesta tinkimättä.


text: IEA:n mukaan Suomen turpeen energiakäyttö on ristiriidassa ympäristön kestävyyden kanssa. Suomen turpeen bonustariffi pyrkii kumoamaan Euroopan Unionin päästökaupan tavoitteen hinnoitella hiili. Bonustariffi poistaa päästökaupan tavoitteleman kannusteen luopumaan runsashiilisestä turpeesta. Huomioiden tariffin negatiiviset vaikutukset, IEA vaati Suomea varmistamaan ettei sitä jatketa.


title: Hudson Bay

text: Hudson Bay voi tarkoittaa ainakin seuraavia:


title: Deepal Warakagoda

text: Deepal Warakagoda (s. 1965) on srilankalainen lintutieteilijä.


title: Deepal Warakagoda

text: Warakagoda työskenteli nuorempana elektroniikan parissa, mutta on jo vuosia tutkinut lintuja. Hän perusti "Bird and Wildlife Teamin", joka järjestää linturetkiä, joilla hän toimii myös oppaana. Warakagoda perusti "Drongo Nature Sounds Library"n, ainoan laatuaan Sri Lankassa, ja hän toimii "Ceylon Bird Clubin" sihteerinä. Lisäksi hän on Aasian vesilintulaskentojen (Asian Waterbird Census) kansallinen järjestelijä.


title: Deepal Warakagoda

text: Vuonna 2004 Warakagoda ja Pamela C. Rasmussen nimesivät tieteelle uuden pöllöslajin "Otus thilohoffmanni", jonka Warakagoda oli löytänyt jo 2001. Hän on lisäksi löytänyt Sri Lankalle 15 uutta lintulajia ja julkaissut suuren joukon kirjoituksia maansa linnustosta.


title: Deepal Warakagoda

text: Warakagoda on Sri Lankan johtava luonto- ja lintuäänitteiden tekijä, ja on tuottanut maansa ainoan laaja-alaisen lintuäänitteen (CD ja nauha). Hänen asiantuntemuksensa oli tärkeässä osassa Rasmussenin toimittamassa teoksessa "Birds of South Asia. The Ripley Guide" (2005). Tällä hetkellä Warakagoda työstää uutta teosta "Field Guide to the Birds of Sri Lanka". Hän on perehtynyt myös maansa nisäkkäisiin ja perhosiin.


title: Juuso Kaijomaa

text: Juuso Kaijomaa (s. 12. maaliskuuta 1989 Joensuu) on suomalainen uransa päättänyt jääkiekkoilija. Hän oli pelipaikaltaan keskushyökkääjä.


title: Juuso Kaijomaa

text: Kaijomaa on Jokipoikien kasvatti. Hän oli kaudella 2005–2006 joukkueen B-nuorten paras maalintekijä 14 osumallaan. Kaijomaa siirtyi seuraavaksi kaudeksi 2006–2007 B-nuorten I-divisioonasta SM-sarjaan ja Saimaan Palloon, jonka paras pistemies ja maalintekijä hän oli tehoilla 16+10=26. Kaudella 2008–2009 Kaijomaa debytoi SM-liigassa, jossa hän pelasi neljä ottelua jääden niissä ilman tehopisteitä. Kaijomaa pelasi ensimmäisen SM-liigaottelunsa 11. marraskuuta 2008 Porin Ässiä vastaan. Hän oli SaiPan A-nuorten kolmanneksi paras pistemies tehtyään 23 runkosarjaottelussa tehot 11+20=31. Huhtikuussa 2009 Kaijomaa teki kolmivuotisen jatkosopimuksen SaiPan SM-liigajoukkueen kanssa.


title: Juuso Kaijomaa

text: Kauden 2009–2010 Kaijomaa pelasi suurimmaksi osaksi SaiPan A-nuorissa, jonka paras syöttäjä sekä toiseksi paras pistemies ja maalintekijä hän oli Tomi Leivon jälkeen tehoilla 11+26=37. Kaijomaa pelasi kauden aikana miesten pelejä neljän ottelun verran sekä SaiPan SM-liigajoukkueessa että lainalla Mestis-joukkue Mikkelin Jukureissa. Kauden 2010–2011 hän vietti kokonaan lainalla Jukureissa.


title: Juuso Kaijomaa

text: Kausi 2011–2012 oli Kaijomaalle varsinainen tulokaskausi SM-liigassa. Hän teki 26 runkosarjaottelussa viisi syöttöpistettä. Kaijomaa jäi kuitenkin pieneen rooliin SaiPassa ja haki kauden aikana peliaikaa myös neljän ottelun verran Jukureista. Hän palasi suuremman vastuun perässä kasvattajaseuraansa Jokipoikiin kaudeksi 2012–2013. Kaijomaa edusti kauden aikana Pohjoisen joukkuetta Mestis Hockey Dayn tähdistöottelussa. Kauden 2013–2014 jälkeen Jokipojat jätti Mestiksen taloudellisista syistä ja siirtyi pelaamaan Suomi-sarjaan. Kaijomaa siirtyi kuitenkin syyskuussa 2014 jatkamaan uraansa vuoden mittaisella sopimuksella Ruotsin kolmanneksi korkeimmalle sarjatasolle Hockeyettanin Hammarby IF:ään oltuaan ilman sopimusta alkukauden 2014–2015.


title: Juuso Kaijomaa

text: Kaudeksi 2015–2016 Kaijomaa palasi taas vuoden mittaisella sopimuksella takaisin Mestikseen nousseeseen Jokipoikiin. Hän voitti kauden päätteeksi Mestis-pronssia.


title: Juuso Kaijomaa

text: Kaijomaa siirtyi kaudeksi 2016–2017 Mestikseen perustettuun Espoo Unitediin. Hän voitti kauden päätteeksi Mestis-pronssia.


title: Juuso Kaijomaa

text: Kaijomaan isoveli Kalle pelaa puolustajana Saksan DEL-liigan Schwenninger Wild Wingsissa.


title: Empires

text: Empires on VNV Nationin kolmas albumi, joka julkaistiin 25. lokakuuta 1999. Albumilta julkaistiin singlet Darkangel ja Standing.


title: Empires

text: Praise the Fallen albumin jälkeen VNV Nation aloitti uuden albumin tekemisen eurooppalaisen levy-yhtiön Dependentin ja uuden amerikkalaisen kumppanin Metropolis Recordsin kanssa. Etukäteen julkaistut singlet Darkangel ja Standing tekivät albumista Metropolis Recordsin vuoden 2000 odotetuimmista julkaisuista. Yhtyeen laulaja Ronan Harris kertoi albumin konseptista, ""Ihmiset tai ihmisryhmät ja heitäkin isommat ryhmät ihmisiä koioivat imperiumin toimintatavat yrittäessään säilyttää oman pienen ryhmänsä statuksen, jonka he ovat rakentaneet ympärilleen.""


title: Empires

text: Ronan Harrisin mukaan Empires-albumin tekeminen oli hyvin tunneperäinen ja energiaa vievä kokemus. Saatuaan albumin valmiiksi hän oli kuitenkin hyvin tyytyväinen. Hänen mukaansa Judgement-albumin tekeminen aikaansai samanlaisia tunteita.


title: Empires

text: Empires nousi Saksan vaihtoehtoisen musiikin listan Deutsche Alternative Chartsin (DAC) ykköseksi ja pysyi siellä seitsemän viikon ajan. Albumi nimitettiin myös DAC:in vuoden 1999 albumiksi. Albumin kaksi singleä saavuttivat myös ykkössijan DAC:in singlelistall. "Darkangel" piti ykkösijaa viiden viikon ajan vuoden 1999 puolivälissä ja "Standing" oli ykkössijalla kahdeksan viikon ajan vuoden 2000 alussa. Kahdeksan viikkoa on pisin aika minkä single voi olla DAC:n singlelistan ykkössijalla. Standing voitti myös Saksan vaihtoehtoisen musiikkipalkinnon German Alternative Music Awardin parhaiten menestyneen singlen palkinnon. Standing on myös DAC:in singlelistan kaikkien aikojen menestynein single Chemical Brothersin kanssa.


title: Empires

text: "Standing" singlestä julkaistiin myös rajoitettu versio nimellä "Standing / Burning Empires", joka sisälsi vaihtoehtoisia versioita ja remiksejä "Empires" albumilta. Tämä levy on yksi VNV Nationin harvinaisuuksista.


title: Empires

text: Ronan Harris kertoi haastattelussa että "Empires"-albumia myytiin Saksassa 15 000 kappaletta. Tätä hän pitää hyvän lukuna.


title: Empires

text: "Empires" oli Covenantin "United States of Mind" ja Apoptygma Berzerkin "Welcome To Earth" -albumien ohella ensimmäisiä albumeja johon viitattiin futurepop-termillä. Ronan Harriksen mielestä skene oli jymähtänyt paikoilleen ja ei enää saanut vaikutteita ulkopuolelta. Kaikki kolme yhtyettä yrittivät saada vaikutteita muuntyylisestä musiikista.Ronan Harrisin mukaan "Savior" kappale ei viittaa uskontoon, vaikka siinä viitataankin suoraan jumalaan. Hänen mukaansa sanaa käytettään metaforana.


title: Empires

text: Ronan Harris kertoo pitävänsä vieläkin Darkangelin ja Standingin esittämisestä livenä.


title: Virtasalmen kirkko

text: Virtsalmen kirkko on Pieksämäen Virtasalmella sijaitseva evankelis-luterilainen kirkko. Nykyinen kirkko on seurakunnan toinen kirkko ja se valmistui vuonna 1978 tulipalossa äitienpäivän aattona vuonna 1976 tuhoutuneen kirkon viereen.


title: Virtasalmen kirkko

text: Uuden kirkon seinissä on käytetty Virtasalmen Ankeleen kaivoksen dolomiittikalkkikiveä ja siinä on korkea paanukatto. Kirkon lattia on niinikään kalkkikiveä ja sitä on myös alttarissa ja saarnastuolissa. Kirkossa on 18-äänikertaiset Hans Heinrichin rakentamat urut. Hollantilaista valutyötä olevat kirkonkellot on sijoitettu erilliseen kellotapuliin.


title: Virtasalmen kirkko

text: Virtasalmen ensimmäinen kirkko oli puinen päätytornillinen ristikirkko, joka oli vihitty käyttöön 20. elokuuta 1882. Kirkon oli suunnitellut arkkitehti Konstantin Kiseleff. Kirkko paloi 8. toukokuuta 1976 aamuyöllä, tulipalon syynä olivat vialliset sähköjohdot. Nykyisen kirkon pohjoispuolella on vanhan kirkon alttarisakaran kivijalka ja sen keskellä suihkukaivo.


title: Virtasalmen kirkko

text: Virtasalmen seurakunnasta tuli erillinen seurakunta vuonna 1894, sitä ennen vuodesta 1866 alkaen se oli ollut Pieksämäen rukoushuonekunta. Vanha kirkko oli peräisin tuolta ajalta.


title: Heidi Montag

text: Heidi Blair Pratt (o.s. Montag s. 15. syyskuuta 1986, Crested Butte, Colorado) on yhdysvaltalainen tosi-TV-esiintyjä ("The Hills") ja pop-laulaja. Hän on parhaiten tullut tunnetuksi "The Hills" -realitysarjasta. Montag on naimisissa toisen "The Hills" -sarjan henkilön, Spencer Prattin kanssa. Montag ja Pratt tienasivat sarjan viimeisinä kahtena vuotena noin 3 miljoona dollaria ainoastaan tekemällä tosi-TV:tä, klubiavajaisia sekä valokuvauksia.


title: Heidi Montag

text: Pratt on syntynyt Crested Buttessa, Coloradossa. Heidi tuli tunnetuksi reality-sarjoista "" ja "The Hills" The Hills sarjan aikana Pratt työskenteli Bolthouse Productions nimisessä firmassa. The Hills sarjan jälkeen Pratt on osallistunut useampaan tosi tv sarjaan, sekä työskennellyt mallina ja laulajana. Hänen kappaleitaan ovat muun muassa Body Language ja No More, joissa on mukana myös Spencer Pratt. Vuonna 2010 ilmestyi Montagin ensimmäinen studioalbumi "Superficial", joka julkaistiin pelkästään iTunesissa. Montagin kuvia on julkaistu myös Playboy -lehdessä vuonna 2009.


title: Heidi Montag

text:
Heidi Prattin perheeseen kuuluvat vanhemmat Darlene Egelhoff ent. Montag ja Bill Montag. Hänellä on myös kolme sisarusta The Hills sarjasta tuttu Holly Montag, Sky Montag sekä isänsä uudesta avioliitosta Terri O'Haran kanssa syntynyt Eric O'Hara. Eric O'Hara kuoli tapaturmaisesti vuonna 2008 pudottuaan katolta. Heidin perheeseen kuuluu myös äidin uusi miesTim Egelhoff.
Heidi seurusteli The hills sarjan alussa Jordan Eubanksin kanssa. Parin erottua Heidi tutustui Kristin Cavallarin kautta nykyiseen aviomieheensä Spencer Prattiin. Heidin ja Spencerin suhdetta seurattiin The Hilssissä ja se olikin yksi keskeisimmistä aiheista sarjassa.
Heidi ja Spencer menivät kihloihin vuonna 2007 ja naimisiin myöhemmin vuonna 2008.
vuonna 2009 Heidi ja Spencer julkaisivat kirjan nimeltä "How to Be Famous: Our Guide to Looking the Part, Playing the Press, and Becoming a Tabloid Fixture"


title: Heidi Montag

text:
2011 vuonna Pratt ilmoitti kirjoittavansa muistelman elämästään, sekä julkaisi EP levyn nimeltä "Dreams Come True".
Life & Style lehti uutisoi, että Montagille oli tehty useita rintojen suurennusleikkauksia, jotka kuitenkin haittasivat hänen liikunnallisia harrastuksiaan. 1. lokakuuta 2017 pariskunnalle syntyi poika, Gunner Stone. Lapsi on Heidin ja Spencerin ensimmäinen.


title: Norma Talmadge

text: Norma Marie Talmadge (2. toukokuuta 1894 Jersey City, New Jersey – 24. joulukuuta 1957 Las Vegas, Nevada) oli yhdysvaltalainen näyttelijä, tuottaja ja aikansa seksisymboli. Hän on yksi historian kuuluisimmista ja valovoimaisimmista yhdysvaltalaisen mykkäelokuvan tähdistä. Erityisesti melodraamaelokuvissa näytellyt Talmadge sai lempinimet ”The Lady of the Great Indoors” ja ”The Queen of Versatility”.


title: Norma Talmadge

text: Norma Talmadge oli suuri vetonaula yli vuosikymmenen ajan, ja hän saavutti uransa huipun 1920-luvun alussa, jolloin hän oli yhdysvaltalaisen elokuvan suosituimpia tähtiä. Hän oli melodraaman spesialisti, ja hänen tunnetuimpiin elokuviinsa lukeutuvat "Hymyillen läpi elämän" (1922), "Salaisuuksia" (1924) ja "Lady" (1925). Hän oli aviossa miljonääri ja menestyneen elokuvatuottaja Joseph Schenckin kanssa, ja heillä oli yhteinen menestynyt elokuvayhtiö Norma Talmadge Film Corporation. Hän teki uransa aikana elokuvia niin New Yorkissa kuin Hollywoodissakin. Hänen molemmat sisarensa, Natalie ja Constance, olivat myös näyttelijöitä. Talmadgea luonnehditaan yhtenä jazz-ajan eleganteimmista ja hohdokkaimmista elokuvatähdistä. Hänen suosionsa alkoi hiipua mykkäelokuvakauden lopulla, ja hän vetäytyi elokuvista kahden äänielokuvan jälkeen vuonna 1932. Pitkään sairastanut Talmadge kuoli jouluaattona vuonna 1957.


title: Norma Talmadge

text: Norma Marie Talmadge syntyi New Jerseyn Jersey Cityssä 2. toukokuuta vuonna 1894. Hän oli vanhempiensa Frederick “Fred” (1868–1925) ja Margaret “Peg” Talmadgen (omaa sukua Jose, 1864–1933) esikoistytär. Hänen isänsä oli työtön alkoholisti, joka oli syntynyt Connecticutin Plainvillessa. Hänen äitinsä oli nokkela ja peräänantamaton New Yorkista kotoisin ollut nainen, joka työskenteli erilaisissa ammateissa. Hänen vanhempansa olivat avioituneet 15. tammikuuta vuonna 1893. Hänellä oli kaksi häntä nuorempaa sisarusta, Natalie (1896–1969) ja Constance (1898–1973), joista molemmista tuli myöhemmin hänen tapaansa näyttelijöitä. Talmadgen perhe oli muuttanut Norman syntymän jälkeen Jersey Citystä New Yorkin Brooklyniin, missä Natalie ja Constance syntyivät.


title: Norma Talmadge

text: Talmadgen lapsuutta varjosti köyhyys. Hänen ollessaan 6-vuotias, hänen isänsä oli vuoden 1900 joulupäivän aamuna lähtenyt ostamaan ruokaa, mutta hän ei palannut koskaan takaisin. Peg-äiti jäi yksin kolmen tyttärensä kanssa. Fred oli ennen lopullista katoamistaan aiemminkin jättänyt perheensä oman onnensa nojaan, mutta hän oli edellisillä kerroilla tullut takaisin. Hänen vanhempiensa avioeroa ei koskaan vahvistettu, joten Fred ja Peg olivat aviossa aina Fredin kuolemaan asti. Fredin lähdettyä Peg työskenteli pesulassa, myi kosmetiikkaa, piti maalauskursseja ja vuokrasi asuntoja muille asukkaille. Innokkaana maalarina Peg maalasi kuvia posliinitavaroihin ja lampunvarjostimiin, joita hän myi. Norma kävi Brooklynin Flatbushissa Erasmus Hall High Schoolia.


title: Norma Talmadge

text: Pegin avustuksella Norma alkoi työskennellä mallina ollessaan vielä koulussa. Kun hän pääsi mallinuran alkuun, hänen äitinsä päätti saada tyttärensä elokuviin. He menivät Flatbushissa Vitagraphin studioille, jotka sijaitsivat heidän kotinsa lähellä. He onnistuivat pääsemään studion porttien läpi tapaamaan roolittajaa, joka kuitenkin heitti heidät heti ulos. Studiolla työskennellyt käsikirjoittaja Beta Breuil kiinnitti huomiota Norman kauneuteen ja hankki hänelle pienen roolin lyhyessä mykkäelokuvassa "The Household Pest" (1910).


title: Norma Talmadge

text: Beta Breuil tuki jatkossakin Talmadgea studiolla, ja vuosien 1911–1912 aikana Talmadge esiintyi avustajana yli sadassa lyhytelokuvassa. Lopulta hän solmi studion kanssa sopimuksen, johon sisältyi 25:n dollarin viikkopalkka. Hänen ensimmäinen roolityönsä sopimusnäyttelijänä oli vuoden 1910 elokuvassa "In Neighboring Kingdoms", mutta elokuva "Kaksi kaupunkia" (1911) oli hänen ensimmäinen menestyselokuvansa. Hän sai uransa alkuvaiheessa apua näyttelijänkykyjensä kehittämisessä studion suurelta tähdeltä Maurice Costellolta, joka oli myös näytellyt "Kahdessa kaupungissa". Hänen näyttelijäntaitonsa paranivat ja kehittyivät, kun hän näytteli erilaisia pää- ja sivuosia niin komedia- kuin draamaelokuvissakin. Hän alkoi vetää niin yleisön kuin elokuvakriitikoidenkin huomiota, ja vuoteen 1913 mennessä hän oli Vitagraphin lupaavin näyttelijänalku. Samana vuonna hänet kiinnitettiin ohjaaja Van Dyke Brooken näyttelijöihin, ja hänen vakiovastanäyttelijänään oli Antonio Moreno etenkin vuosina 1913–1914.


title: Norma Talmadge

text: Vuonna 1915 Talmadge teki läpimurtonsa Vitagraphin maineikkaassa sotaelokuvassa "The Battle Cry of Peace". Kunnianhimoinen Peg arveli tyttärensä olevan paljon arvokkaampi Vitagraphin maksamaan palkkaan verrattuna, joten Talmadge solmi kaksivuotisen sopimuksen National Film Corporationin kanssa. Sopimukseen sisältyi kahdeksan elokuvan tekeminen ja 400:n dollarin viikkopalkka. Hänen viimeiseksi Vitagraph-elokuvakseen jäi "The Crown Prince’s Double" (1915). Kesällä 1915 hän jätti Vitagraphin, jolle hän oli tehnyt viiden vuoden aikana yli 250 elokuvaa.


title: Norma Talmadge

text: Elokuussa 1915 Talmadget muuttivat Kalifornian Los Angelesiin, missä Norman ensimmäinen rooli oli elokuvassa "Captivating Mary Carstairs", jonka fiaskoksi muodostunut tuotanto johti huonoon menestykseen. Elokuvan ensi-illan jälkeen "Captivating Mary Carstairsin" nuori ja pieni tuotantoyhtiö ajautui konkurssiin. National Film Corporationin konkurssin myötä Talmadge päätti nostaa tavoitteitaan korkeammalle ja meni Triangle Film Corporationin studioille, missä elokuvaohjaaja D. W. Griffith valvoi elokuvatuotantoja. "The Battle Cry of Peacen" ansiosta hän sai sopimuksen Griffithin kanssa. Kahdeksan kuukauden aikana hän teki Trianglelle seitsemän elokuvaa, joita olivat muun muassa "The Social Secretary" (1916), "The Children in the House" (1916), "Uskollinen nainen" (1916) ja "Nainen joka voitti kaikki" (1916). Vuonna 1915 hän oli voittanut parhaan naisnäyttelijän Motion Picture Magazine -palkinnon.


title: Norma Talmadge

text: Talmadge teki viimeiset Triangle-elokuvansa New Yorkissa, jonne hän jäi sopimuksensa päätyttyä vuoden 1916 aikana. Hän tapasi varakkaan teatterituottaja Joseph Schenckin (1878–1961) eräissä juhlissa. He alkoivat tapailla, ja kahden kuukauden tapailun jälkeen he avioituivat salaa Connecticutin Stamfordissa 20. lokakuuta 1916. Peg-äiti ei aluksi pitänyt Schenckistä, joka kertoi Pegille avioituneensa tämän tyttären kanssa vasta yli kaksi kuukautta häiden jälkeen. Talmadge kutsui häntä kuusitoista vuotta vanhempaa aviomiestään “daddyksi”. Schenck valvoi, ohjasi ja tuki vaimonsa uraa Pegin kanssa. Hän tuki ja ohjasi myös vaimonsa Constance-sisaren uraa.


title: Norma Talmadge

text: Vuonna 1916 Talmadge ja Schenck alkoivat kehitellä yhteistä elokuvayhtiötä, jonka he perustivat 4. lokakuuta 1916. Elokuvayhtiö sai nimekseen Norma Talmadge Film Corporation, josta tuli tuottoisa yhtiö. Talmadgen ensimmäinen elokuva omalle yhtiölleen oli draamaelokuva "Panthea" (1917), joka oli valtava yleisö- ja arvostelumenestys. "Panthean" oletetaan olevan nykyisin kadonnut. New Yorkissa sijainneilla Schenckin studioilla Norma Talmadge Film Corporation teki draamoja ja Constance Talmadge Film Company komedioita. Lisäksi studioilla toimi Roscoe “Fatty” Arbucklen johdossa ollut Comique Film Corporation. Studiolla Natalie-sisar, joka ei koskaan kiinnostunut näyttelemisestä, työskenteli sihteerinä ja otti satunnaisesti pieniä rooleja sisariensa elokuvista. Arbucklella työskentelivät muun muassa vaudeville-tähti Buster Keaton, joka avioitui Natalien kanssa vuonna 1921. Keaton otti Comique Film Corporationin johtoonsa, kun Arbuckle siirtyi Paramount Picturesille vuonna 1919.


title: Norma Talmadge

text: Talmadge teki New Yorkissa vuosina 1917–1921 neljästä kuuteen elokuvaa vuodessa. "Panthean" jälkeen hän näytteli Eugene O’Brienin kanssa "Poppy"-elokuvassa (1917). Heidän yhteistyöstään tuli yleisön keskuudessa suosittua, ja he esiintyivät "Poppyn" jälkeen vielä kymmenessä yhteisessä elokuvassa. Heidän yhdestoista ja viimeinen yhteinen elokuvansa ilmestyi vuonna 1925. Vuosina 1918–1919 Talmadge teki yhteistyötä erityisesti ohjaaja Sidney Franklinin kanssa elokuvissa "The Safety Curtain" (1918), "Her Only Way" (1918), "The Forbidden City" (1918), "The Heart of Wetona" (1918) ja "The Probation Wife" (1919). Franklin oli ohjannut häntä viimeksi vuonna 1916 kolmessa elokuvassa.


title: Norma Talmadge

text: 1910-luvun lopulla Talmadge näytteli paljon erilaisia rooleja erilaisissa elokuvissa. "The Secret of the Storm Country" -elokuvassa (1917) hän näyttelee varattoman talonvaltaajan tytärtä, joka jää yksin lapsensa kanssa varakkaan aviomiehen hylättyä hänet. "The Heart of Wetona" -elokuvassa hän näyttelee intiaanipäällikön tytärtä, kun taas "The Forbidden Cityssä" hänellä on kaksoisrooli kiinalaisena äitinä ja tämän tyttärenä. Näihin aikoihin hän näytteli paljon myös yläluokan seurapiirityttöjä elokuvissa, jotka käsittelevät uskottomuutta, avioeroa ja luokkaeroja. Näitä elokuvia ovat "The Moth" (1917), "Ostajan oikeudella" (1918) ja "The Way of a Woman" (1919). 1910-luvun lopulla Talmadge tutustui Yhdysvaltain parhaisiin muotisuunnittelijoihin, kuten Lucile Duff-Gordoniin, ja kirjoitti "Photoplay"-aikakauslehdelle kuukausittaisia muotineuvoja vuosina 1919–1920. Hän myös esiintyi useasti "Photoplayn" kannessa. Vuoteen 1920 mennessä häntä pidettiin elokuvan parhaiten pukeutuneena naisena.


title: Norma Talmadge

text: 1920-luvun alussa Talmadge sai menestystä muun muassa elokuvista "Yes or No" (1920), "Suljettujen ovien takana" (1921) ja "Mies, jota hän rakasti" (1921). "The Moving Picture World" -aikakauslehden mielipidekyselyssä hänet äänestettiin Yhdysvaltain suosituimmaksi elokuvanäyttelijäksi vuonna 1921. Talmadgen Constance-sisar oli toisella sijalla. Vuonna 1922 Talmadge ja Schenck muuttivat ja siirsivät heidän yhtiönsä toiminnan Los Angelesin Hollywoodiin. Samana vuonna Talmadgelta ilmestyi hänen uransa suurin arvostelu- ja yleisömenestyselokuvansa "Hymyillen läpi elämän", jonka ohjasi Sidney Franklin. "Hymyillen läpi elämän" oli myös hänen viimeinen New York -elokuvansa ennen muuttoaan Los Angelesiin.


title: Norma Talmadge

text: Hollywoodissa Talmadge teki yhteistyötä etenkin elokuvaaja Tony Gaudion ja Hollywoodin arvostetuimpien pukusuunnittelijoiden kanssa kehittääkseen tyylikästä imagoaan. Tämä näkyy historiallisissa pukudraamaelokuvissa "Ikuinen liekki" (1922) ja "Herttuattaren henkivartija" (1923), joiden lavastuksia ja pukuja elokuvakriitikot erityisesti kehuivat. Elokuvanteossa Talmadge työskenteli eturivin ohjaajien, Frank Lloydin, Clarence Brown ja Frank Borzagen, kanssa. Hänestä tuli yksi 1920-luvun parhaiten palkatuista näyttelijöistä – "The New York Times" listasi hänet vuoden 1924 parhaiten palkatuksi näyttelijäksi. Hän tienasi jopa 10 000 dollaria viikossa ja sai yli 3 000 ihailijakirjettä viikoittain. "Exhibitor’s Herald" -lehden vuosittaisissa äänestyksissä Talmadge äänestettiin vuosien 1923, 1924 ja 1925 suurimmaksi elokuvateattereiden vetonaulaksi. Vuonna 1924 Peg-äiti julkaisi tyttäristään "The Talmadge Sisters" -kirjan.


title: Norma Talmadge

text:
Elokuvan "Salaisuuksia" (1924) ilmestymisen aikaan Talmadge oli uransa huipulla. Hänen roolisuorituksensa elokuvassa "Salaisuuksia" sai elokuvakriitikoilta ylistävät arvostelut. Vaikka Schenck siirtyi United Artistsin johtokuntaan vuonna 1924, hän jatkoi Norma Talmadge Film Corporationin sopimusta First Nationalin kanssa. First National vastasi Norma Talmadge Film Corporationin tuottamien elokuvien levityksestä. Schenckin lähdettyä Talmadge jatkoi yksin menestyksellistä elokuvantekoaan, jolloin häneltä ilmestyivät Frank Borzagen ohjaama "Lady" (1925) ja Clarence Brownin ohjaama "Kiki" (1926). Vaikka "Kiki" oli arvostelumenestys, se ei ollut "Ladyn" tapaan yleisömenestys. "Kiki" on harvoja Talmadgen tekemiä komediaelokuvia, ja yleisön hämmentyminen komedienne-Talmadgesta johti elokuvan heikohkoon kaupalliseen menestykseen. Talmadgen roolisuoritus "Kikissä" sai kuitenkin elokuvakriitikoilta laajalti kehuja.
Talmadge aloitti kuuluisan Hollywood-perinteen vuoden 1927 huhtikuussa, kun hän astui vahingossa märkään betoniin vastavaletulla jalkakäytävällä vastavalmistuneen kiinalaiselokuvateatteri Grauman’s Chinese Theatren edessä. Kiinalaisteatterin silloinen johtaja Sid Grauman halusi säilyttää jalanjäljet todisteena elokuvatähden vierailusta. Talmadge lisäsi betonilaattaan kädenjälkensä, nimikirjoituksensa ja terveisensä Graumanille. Hän laittoi päiväykseksi elokuvateatterin tulevan avajaispäivän, 18. toukokuuta 1927. Vuonna 1927 Talmadgen sisarukset avasivat Kalifornian San Diegoon "Talmadge Parkin", joka tunnetaan nykyisin nimellä "Talmadge District".


title: Norma Talmadge

text: Ennen sopimustaan United Artistsin kanssa Talmadgelta ilmestyi hänen viimeinen First National -elokuvansa "Camille" (1926), joka perustuu Alexandre Dumas nuoremman romaaniin. "Camille" jäi myös hänen viimeiseksi menestyselokuvakseen. Elokuvan kuvauksien aikana hänelle ja hänen vastanäyttelijälleen Gilbert Rolandille (1905–1994) kehittyi rakkaussuhde. Hän olisi halunnut avioeron Schenckistä, joka ei kuitenkaan ollut halukas myöntämään sitä. Schenck ei halunnut avioeroa, jotta hän ei hajottaisi menestyksellistä yhteistyökumppanuutta Talmadgen kanssa. Schenck antoi Rolandille miespääosat myös kolmesta seuraavasta Talmadgen elokuvasta. Vuonna 1927 Talmadge ja Schenck päätyivät asumuseroon, mutta Schenck jatkoi vielä Talmadgen elokuvien tuottajana. United Artistsin levitysongelmat alkoivat heikentää Talmadgen suosiota. Hänen ensimmäiset United Artists -elokuvansa "Kyyhkynen" (1927) ja "Nainen kadulta" (1928) eivät saavuttaneet menestystä. "Kyyhkynen" ja "Nainen kadulta" jäivät myös hänen viimeisiksi mykkäelokuvikseen. Hän teki myöhemmin vuonna 1928 cameoroolin ystävänsä Marion Daviesin tähdittämään "Ilveilijät"-elokuvaan. 29. maaliskuuta vuonna 1929 Talmadge, Mary Pickford, Douglas Fairbanks, Charles Chaplin, Gloria Swanson, John Barrymore, Dolores del Río ja D. W. Griffith esiintyivät Pickfordin bungalow’sta lähetetyssä radiokuunnelmassa "The Dodge Brothers Hour", jossa he keskustelivat äänielokuvan haasteista.